qundao/data-zh-poetry huggingface dataset:
同许少玉秋夜联句拟唐十二首 其一 太白与夏十二登岳阳楼
作者：缪祐孙
朝代：清

独酌一杯酒，旷观天地浮。玉龙惊欲起，灏荡洞庭流。月出水光灭，猿啼岭色秋。登临怀故国，回首徒离忧。
同许少玉秋夜联句拟唐十二首 其七 达夫使清彝军入居庸
作者：缪祐孙
朝代：清

行行关塞路，策骑入云低。秋草何年绿，严风向暮凄。沙飞孤月暗，笳动万山迷。瀚海桑麻少，谁云物我齐。
同许少玉秋夜联句拟唐十二首 其三 少陵客亭
作者：缪祐孙
朝代：清

桐阴留旭景，露气冷空山。雁叫愁云破，泉嘲怪石顽。生涯嗟丧乱，身世笑清閒。莫洒羁人泪，相看鬓未斑。
同许少玉秋夜联句拟唐十二首 其九 文房过顾山人横山草堂
作者：缪祐孙
朝代：清

曲径少行迹，萧然去更遥。欣看茅舍近，不见酒旗招。窗宿梧桐雨，溪横杨柳桥。环山青万里，目断几岧峣。
同许少玉秋夜联句拟唐十二首 其二 太白太原早秋
作者：缪祐孙
朝代：清

雁门秋意早，不见北山阳。远树凝愁雨，寒花耐薄霜。客心悲塞草，汉影隔河梁。怅望途云远，临风忆绿杨。
同许少玉秋夜联句拟唐十二首 其五 摩诘山居秋暝
作者：缪祐孙
朝代：清

漠漠云飞鸟，盈盈月近城。渚烟笼蟹舍，江水应鼍更。秋色千林黛，钟声一杵清。好寻樵父话，相与把杯倾。
同许少玉秋夜联句拟唐十二首 其八 嘉州送张子尉南海
作者：缪祐孙
朝代：清

薄宦当亲老，胡为万里行。山川添壮色，烟瘴损风情。日落沧波渺，舟移海宇清。将何宏远略，国计费经营。
同许少玉秋夜联句拟唐十二首 其六 襄阳夜渡湘水
作者：缪祐孙
朝代：清

水深湘岸曲，孤棹任遨游。月照平沙雁，芦藏浅渚鸥。远岚三楚接，渔火一星留。客思浮云外，劳劳往事悠。
同许少玉秋夜联句拟唐十二首 其十 仲文送夏侯审校书东归
作者：缪祐孙
朝代：清

三山微雨里，江水送寒流。一棹秋风稳，双鬟永夜忧。窗虚迷翡翠，诗捷走骅骝。明日知何处，杭州又越州。
同许少玉秋夜联句拟唐十二首 其十一 飞卿商山早行
作者：缪祐孙
朝代：清

晓星千点乱，残梦据鞍醒。柳折灞桥曲，马嘶秦塞营。溪波青玉镜，鸟语紫鸾笙。无限江乡感，诗情付旅程。
同许少玉秋夜联句拟唐十二首 其十二 岩梦旅游伤春
作者：缪祐孙
朝代：清

匹马事行役，乡心旅夜多。风光随路转，春兴让愁磨。燕怯花迎雨，人惭鬓映波。我情何日遂，起舞发吴歌。
同许少玉秋夜联句拟唐十二首 其四 少陵野望
作者：缪祐孙
朝代：清

山色暮苍苍，苍茫草色黄。烟尘三万里，浊酒一千觞。红叶村边路，青旗水面航。鸟飞声不断，为我奏伊凉。
同许少玉秋夜联句拟唐十二首·太白与夏十二登岳阳楼
作者：缪祐孙
朝代：清

独酌一杯酒，旷观天地浮。玉龙惊欲起，灏荡洞庭流。月出水光灭，猿啼岭色秋。登临怀故国，回首徒离忧。雁门秋意早，不见北山阳。远树凝愁雨，寒花耐薄霜。客心悲塞草，汉影隔河梁。怅望途云远，临风忆绿杨。桐阴留旭景，露气冷空山。雁叫愁云破，泉嘲怪石顽。生涯嗟丧乱，身世笑清閒。莫洒羁人泪，相看鬓未斑。山色暮苍苍，苍茫草色黄。烟尘三万里，浊酒一千觞。红叶村边路，青旗水面航。鸟飞声不断，为我奏伊凉。漠漠云飞鸟，盈盈月近城。渚烟笼蟹舍，江水应鼍更。秋色千林黛，钟声一杵清。好寻樵父话，相与把杯倾。水深湘岸曲，孤棹任遨游。月照平沙雁，芦藏浅渚鸥。远岚三楚接，渔火一星留。客思浮云外，劳劳往事悠。行行关塞路，策骑入云低。秋草何年绿，严风向暮凄。沙飞孤月暗，笳动万山迷。瀚海桑麻少，谁云物我齐。薄宦当亲老，胡为万里行。山川添壮色，烟瘴损风情。日落沧波渺，舟移海宇清。将何宏远略，国计费经营。曲径少行迹，萧然去更遥。欣看茅舍近，不见酒旗招。窗宿梧桐雨，溪横杨柳桥。环山青万里，目断几岧峣。三山微雨里，江水送寒流。一棹秋风稳，双鬟永夜忧。窗虚迷翡翠，诗捷走骅骝。明日知何处，杭州又越州。晓星千点乱，残梦据鞍醒。柳折灞桥曲，马嘶秦塞营。溪波青玉镜，鸟语紫鸾笙。无限江乡感，诗情付旅程。匹马事行役，乡心旅夜多。风光随路转，春兴让愁磨。燕怯花迎雨，人惭鬓映波。我情何日遂，起舞发吴歌。
呈醇亲王二首
作者：缪祐孙
朝代：清

天才聪达重屏京，庆毓珍符拱治平。九万狼貔归镇卫，三千犀甲仰经营。论文逸兴招枚叔，设醴隆施到穆生。宋室濮阳奚足拟，岿然勋德大横庚。宾接微僚礼数宽，倍怜万里历艰难。自从风引蓬壶渺，敢怨霜严关塞寒。北海亲贤殷好士，西戎校尉愧弹冠。何时报国甘陈效，竟发乌孙取可汗。
呈醇亲王二首·其一
作者：缪祐孙
朝代：清

天才聪达重屏京，庆毓珍符拱治平。九万狼貔归镇卫，三千犀甲仰经营。论文逸兴招枚叔，设醴隆施到穆生。宋室濮阳奚足拟，岿然勋德大横庚。
呈醇亲王二首·其二
作者：缪祐孙
朝代：清

宾接微僚礼数宽，倍怜万里历艰难。自从风引蓬壶渺，敢怨霜严关塞寒。北海亲贤殷好士，西戎校尉愧弹冠。何时报国甘陈效，竟发乌孙取可汗。
周自庵师七十生辰，献诗四首，次陶心云韵
作者：缪祐孙
朝代：清

尚述兰台令史班，功跻大漠勒铭还。书徵楚体应称浦，诗识齐嶩亦号山。馆阁风流前辈盛，林泉著作此身閒。服膺汉圣非今始，傥许财成等铸颜。卅载恒依日月光，投簪早向读书堂。人传张傅能先退，世有于公定克昌。朴学浮溪亲授受，名篇柏枧示周行。曾于侍坐披文籥，恍陟金墀闯玉箱。如玉休教说彼汾，超然神马与尻轮。进推李杜文章伯，退养夔龙强健身。硕望只今崇大老，和光是处见天真。更饶纪载传千古，掌故从来赖旧臣。坐到春风礼数轻，著书病后似虞卿。南衡宜畀邺侯隐，东海咸钦玉局名。愿厕书帷窥锦轴，已知门弟广簪缨。从兹炳烛光阴永，会受丁桓稽古荣。
周自庵师七十生辰，献诗四首，次陶心云韵·其一
作者：缪祐孙
朝代：清

尚述兰台令史班，功跻大漠勒铭还。书徵楚体应称浦，诗识齐嶩亦号山。馆阁风流前辈盛，林泉著作此身閒。服膺汉圣非今始，傥许财成等铸颜。
周自庵师七十生辰，献诗四首，次陶心云韵·其三
作者：缪祐孙
朝代：清

如玉休教说彼汾，超然神马与尻轮。进推李杜文章伯，退养夔龙强健身。硕望只今崇大老，和光是处见天真。更饶纪载传千古，掌故从来赖旧臣。
周自庵师七十生辰，献诗四首，次陶心云韵·其二
作者：缪祐孙
朝代：清

卅载恒依日月光，投簪早向读书堂。人传张傅能先退，世有于公定克昌。朴学浮溪亲授受，名篇柏枧示周行。曾于侍坐披文籥，恍陟金墀闯玉箱。
周自庵师七十生辰，献诗四首，次陶心云韵·其四
作者：缪祐孙
朝代：清

坐到春风礼数轻，著书病后似虞卿。南衡宜畀邺侯隐，东海咸钦玉局名。愿厕书帷窥锦轴，已知门弟广簪缨。从兹炳烛光阴永，会受丁桓稽古荣。
和贺又村句圃海棠三首
作者：缪祐孙
朝代：清

弱岁赏花在西蜀，海棠香国竞相誇。何时再作成都客，惆怅江天叠暮霞。闻说江南瘴疠地，丰姿丽质古来无。欲往邻园待偷暇，下帷尔日效江都。秉烛三更试赏之，神仙风格定能奇。良材恒要十年树，莫恨此花繁较迟。
和贺又村句圃海棠三首·其一
作者：缪祐孙
朝代：清

弱岁赏花在西蜀，海棠香国竞相誇。何时再作成都客，惆怅江天叠暮霞。
和贺又村句圃海棠三首·其三
作者：缪祐孙
朝代：清

秉烛三更试赏之，神仙风格定能奇。良材恒要十年树，莫恨此花繁较迟。
和贺又村句圃海棠三首·其二
作者：缪祐孙
朝代：清

闻说江南瘴疠地，丰姿丽质古来无。欲往邻园待偷暇，下帷尔日效江都。
嘉禾道中次溎山韵
作者：缪祐孙
朝代：清

腊雪经番岁欲更，急催归客并舟行。离怀湖上髡杨色，乡梦江头乱苇声。休问酒徒燕市筑，拟寻知己宋廷筝。尸饔将母萦吾抱，默数天涯旅雁程。
宴集崇效寺赏楸花一首并引
作者：缪祐孙
朝代：清

载酒游精蓝，韵事名流介。高楼临遥瞩，超然谢天械。林扶城堞迥，云卷山容泰。钟声吼蒲牢，一一闻梵贝。在昔老比邱，遗图牛腰大。展卷睹故人，题诗寄慷喟。剧谈资昼永，俗虑颇湔汰。繁英垂古柯，静艳拔埃壒。援名蒐雅故，比类椅梓最。释或罗獐皵，录罕迨芳馤。曩见祇林图，厥葩红蔼蔼。坐想兜率宫，天女散如芥。疑兹佛国种，移根流沙外。故能寿而华，体不金刚坏。郢说实鲜徵，宁令阙如盖。貌景聊就质，考订行秘丐。
寄严峻云二首
作者：缪祐孙
朝代：清

岂是林间懒拆书，几回忘却报双鱼。愁无边老贮经笥，亦厕栖筠讲学庐。热念不随流俗竞，索居端为利名疏。知君坐拥百城富，安得相从讨石渠。回头海角论文日，电掣云驱岁再更。莫拟青春各年少，谁令白袷尚书生。蒋王山下芳草歇，召伯湖中明月横。怊怅一江界南北，相思不见酒孤倾。
寄严峻云二首·其一
作者：缪祐孙
朝代：清

岂是林间懒拆书，几回忘却报双鱼。愁无边老贮经笥，亦厕栖筠讲学庐。热念不随流俗竞，索居端为利名疏。知君坐拥百城富，安得相从讨石渠。
寄严峻云二首·其二
作者：缪祐孙
朝代：清

回头海角论文日，电掣云驱岁再更。莫拟青春各年少，谁令白袷尚书生。蒋王山下芳草歇，召伯湖中明月横。怊怅一江界南北，相思不见酒孤倾。
寄怀金溎生金陵
作者：缪祐孙
朝代：清
体裁：七言律诗

曾携春酒从君饮，去岁韶光未老时。不觉东风今又到，那堪旧雨系相思。尊前怀抱向谁尽，别后诗篇应我遗。闻住六朝金粉地，遥知风月阻归期。
寄怀金溎生金陵
作者：缪祐孙
朝代：清

曾携春酒从君饮，去岁韶光未老时。不觉东风今又到，那堪旧雨繫相思。尊前怀抱向谁尽，别后诗篇应我遗。闻住六朝金粉地，遥知风月阻归期。
寄林颂夔
作者：缪祐孙
朝代：清

灌夫坐贪饮，东坡患能诗。于物有偏嗜，乃为造物笞。奈何负美疢，不寻折肱医。情至令莫禁，意挚理无违。林子居松泖，久矣吾心期。去年来秦淮，殷勤索我辞。君犹六月翮，我诚三北师。立名苦不早，掉舌思柏耆。平生少年气，抑挫几靡遗。终朝劳齑盐，已蒙顽鄙訾。夙诺旷未报，中夜心为追。秋水平三江，鲈鱼初肥时。喟然祝加餐，五字缄相思。
寄金粟香书附二绝句
作者：缪祐孙
朝代：清

蜃气鲛人侈南海，瓠叶杏花空北征。知君胜概吟不尽，笑我褦襶犹平生。不亲吏部曹中版，窃号散人聊自娱。便欲远乞桄榔杖，拄到胥山看太湖。
寄金粟香书附二绝句·其一
作者：缪祐孙
朝代：清

蜃气鲛人侈南海，瓠叶杏花空北征。知君胜概吟不尽，笑我褦襶犹平生。
寄金粟香书附二绝句·其二
作者：缪祐孙
朝代：清

不亲吏部曹中版，窃号散人聊自娱。便欲远乞桄榔杖，拄到胥山看太湖。
寿金晴初先生二首
作者：缪祐孙
朝代：清

芙蓉江上集名流，门第金张孰与俦。洛下文章丽元圃，徐州赋笔美黄楼。瞻依云舍情偏挚，笃睦天伦谊独周。岂但争传贞孝传，褒然诗史重千秋。三湘五管地行仙，丹荔黄蕉启盛筵。金带布施苏万口，锦题传播萃千篇。才誇令子荒年谷，惠溥人间续命田。阴德耳鸣期上寿，故乡文献仰华颠。
寿金晴初先生二首·其一
作者：缪祐孙
朝代：清

芙蓉江上集名流，门第金张孰与俦。洛下文章丽元圃，徐州赋笔美黄楼。瞻依云舍情偏挚，笃睦天伦谊独周。岂但争传贞孝传，褒然诗史重千秋。
寿金晴初先生二首·其二
作者：缪祐孙
朝代：清

三湘五管地行仙，丹荔黄蕉启盛筵。金带布施苏万口，锦题传播萃千篇。才誇令子荒年谷，惠溥人间续命田。阴德耳鸣期上寿，故乡文献仰华颠。
山阴道中
作者：缪祐孙
朝代：清

山水越州胜，雅游逢早秋。峰高粗辨树，桥矮不妨舟。未颖碧于剪，槿花红欲流。顾痴今在否，为画林塘幽。
巾子山
作者：缪祐孙
朝代：清

百丈飞泉悬碧嶂，七层危塔俯平冈。禅心孰果参莲界，故址今犹剩竹房。径绕微风松籁古，坡涵晓露枳花香。摩挲宝祐残碑字，高阁当年接渺茫。
拗岭
作者：缪祐孙
朝代：清

山以拗而奇，文以拗而宕。我笑王荆舒，辞章误宰相。
拟曹子建赠白马王彪六首
作者：缪祐孙
朝代：清

修觐辞金门，驾言发皇都。率彼东南路，我马久踟蹰。悠悠洛水滨，郁郁太谷嵎。葭苇夹长流，雚蒲竟河渠。波涛触寸心，倾想嘉音徂。骨肉伤乖离，山川险且纡。回眸瞻帝城，双阙云烟扶。鹳鹘摩苍天，下顾榛莽墟。客子多伤悲，驱车询征途。征途未云已，同气隔山阿。山阿薜萝深，凄其风雨多。别时悲已深，别后情苦何。北林晨风兴，哀音振寒柯。忽报连理摧，大野无阳和。贝锦与苍蝇，颠倒一由佗。能令五达衢，中閒生嵯峨。嵯峨不可登，哀此生死别。偕行何敢期，独往车轮折？孤鸟鸣我前，闻之声惋咽。洲渚既淹时，素怀鲜怡说。浮云归远山，荒草绿断碣。物情亦依依，相望不忍决。感此益含悲，抗怀念明哲。明哲本犹人，涕泪对昊天。幸赖人命长，豫顺久则然。洒泪伤子弟，雕零蒲柳先。戕责属伊谁，未免徒自怜。魂魄返旧居，应识路绵绵。大海汇百川，乃有精卫填。高岸虽崔嵬，为谷伤他年。逝者不复追，此恨畴能捐。懿德良不渝，努力志圣贤。圣贤金石心，讵忧冰霜侵。天地一幕席，须臾一古今。亲爱远不阻，奚用增悲吟。款曲片言摅，开颜披渊襟。勿执妇孺意，而易杰士心。去去无复道，日暮驰山岑。山岑万仞齐，回顾河汉低。百事焉能足，贵贱同羁栖。服食希神仙，世人不我挤。赤松恒见招，中心乍然疑。人生华屋处，尘垢污须眉。辟谷绝俗缘，长生与子期。
拟曹子建赠白马王彪六首·其一
作者：缪祐孙
朝代：清

修觐辞金门，驾言发皇都。率彼东南路，我马久踟蹰。悠悠洛水滨，郁郁太谷嵎。葭苇夹长流，雚蒲竟河渠。波涛触寸心，倾想嘉音徂。骨肉伤乖离，山川险且纡。回眸瞻帝城，双阙云烟扶。鹳鹘摩苍天，下顾榛莽墟。客子多伤悲，驱车询征途。
拟曹子建赠白马王彪六首·其三
作者：缪祐孙
朝代：清

嵯峨不可登，哀此生死别。偕行何敢期，独往车轮折？孤鸟鸣我前，闻之声惋咽。洲渚既淹时，素怀鲜怡说。浮云归远山，荒草绿断碣。物情亦依依，相望不忍决。感此益含悲，抗怀念明哲。
拟曹子建赠白马王彪六首·其二
作者：缪祐孙
朝代：清

征途未云已，同气隔山阿。山阿薜萝深，凄其风雨多。别时悲已深，别后情苦何。北林晨风兴，哀音振寒柯。忽报连理摧，大野无阳和。贝锦与苍蝇，颠倒一由佗。能令五达衢，中閒生嵯峨。
拟曹子建赠白马王彪六首·其五
作者：缪祐孙
朝代：清

圣贤金石心，讵忧冰霜侵。天地一幕席，须臾一古今。亲爱远不阻，奚用增悲吟。款曲片言摅，开颜披渊襟。勿执妇孺意，而易杰士心。去去无复道，日暮驰山岑。
拟曹子建赠白马王彪六首·其六
作者：缪祐孙
朝代：清

山岑万仞齐，回顾河汉低。百事焉能足，贵贱同羁栖。服食希神仙，世人不我挤。赤松恒见招，中心乍然疑。人生华屋处，尘垢污须眉。辟谷绝俗缘，长生与子期。
拟曹子建赠白马王彪六首·其四
作者：缪祐孙
朝代：清

明哲本犹人，涕泪对昊天。幸赖人命长，豫顺久则然。洒泪伤子弟，雕零蒲柳先。戕责属伊谁，未免徒自怜。魂魄返旧居，应识路绵绵。大海汇百川，乃有精卫填。高岸虽崔嵬，为谷伤他年。逝者不复追，此恨畴能捐。懿德良不渝，努力志圣贤。
晚香以直幅属书旧作卧树赞且遗，以诗次韵答之
作者：缪祐孙
朝代：清

昨偕郭叟飞霞观，纵看华盖之嵚崎。高岩迹摩谢客字，古柏韵读黄侯诗。小文妄托三语掾，博识奚援五总龟。珠玉在前诚自赧，报章试祈傥惠而。
晚香复用柯亭韵嬲和再叠前韵
作者：缪祐孙
朝代：清

但期一世乡人善，漫道十年宰相迟。祇有安心初祖学，更无悔过窦滔辞。鸠盘愿献闺中谑，鸿宝休将枕内私。元圃衣光囊古锦，藩身诮恐获梁其。
晚香既和柯亭诗复用前韵见赠赋答
作者：缪祐孙
朝代：清

著手妙文君自富，搜肠拙什我偏迟。森严旗鼓条侯垒，骚雅源流屈子辞。反正自惭才思乏，背公敢怨有司私。篇徵急就怀前哲，博士而今见侍其。
李越山莫愁湖图二首
作者：缪祐孙
朝代：清

故老都随浩劫尽，新图端为旧游裁。岂独侯汤两诗叟，不知今日尚楼台。乾坤故物湖山丽，今古浮云冠盖新。名将美姝訇万口，多因胜地属词人。
李越山莫愁湖图二首·其一
作者：缪祐孙
朝代：清

故老都随浩劫尽，新图端为旧游裁。岂独侯汤两诗叟，不知今日尚楼台。
李越山莫愁湖图二首·其二
作者：缪祐孙
朝代：清

乾坤故物湖山丽，今古浮云冠盖新。名将美姝訇万口，多因胜地属词人。
柯亭
作者：缪祐孙
朝代：清

钱清直上廿馀里，怀古江亭朝日迟。书宝论衡成秘本，碑嘉孝女剩廋辞。要知笛竹世恒有，独喜中郎意不私。多少良材成瓠落，空山风雨忍凄其。
次韵叶溎山大龙湫瀑
作者：缪祐孙
朝代：清

孰触潭中老龙怒，昂头濆沫飘长空。千寻直下佩天剑，一道横飞缠锦虹。不欲摩岩审言续，翻思筑室讵那同。暮归更语郭闻喜，咫尺回车在后侗。
次韵宋芸子同年消寒留别同人即送赞使英伦
作者：缪祐孙
朝代：清

我今止酒蠲酒逋，我今寄慨黄公垆。剧疾更生庆此日，还从诸子狂讴呼。伊谁持节浮西海，开谕威信今相如。壮夫之志在万里，快哉饯饮频催酤。博望定远何足数，敦槃旁取弓彤卢。一帆直度师子国，炎蒸红海鶱阳乌。俄顷冰霜齿牙绕，长筵左右侏？徒。閒操修史如椽笔，翩翩书记腾七苏。默觇彼国情势颇，要有囊括四海图。纵横术嗤苏、张粗，欧、亚将使通风衢。三岛神仙云中下，尽化瞿瞿而狙狙。圣人能虑不能至，兹乃履坦无踟躇。昔吾远游徒自放，敷张伟议惟君须。触念遂逾亚丁岛，袖中讵止钱塘湖。劝君勤读旁行书，胜斩郅支及温禺。昆崙金玉幸勿羡，计臣之计终疑疏。
次韵宋芸子同年消寒留别同人即送赞使英伦
作者：缪祐孙
朝代：清
体裁：古风

我今止酒蠲酒逋，我今寄慨黄公垆。剧疾更生庆此日，还从诸子狂讴呼。伊谁持节浮西海，开谕威信今相如。壮夫之志在万里，快哉饯饮频催酤。博望定远何足数，敦槃旁取弓彤卢。一帆直度师子国，炎蒸红海鶱阳乌。俄顷冰霜齿牙绕，长筵左右侏𠌯徒。閒操修史如椽笔，翩翩书记腾七苏。默觇彼国情势颇，要有囊括四海图。纵横术嗤苏、张粗，欧、亚将使通风衢。三岛神仙云中下，尽化瞿瞿而狙狙。圣人能虑不能至，兹乃履坦无踟躇。昔吾远游徒自放，敷张伟议惟君须。触念遂逾亚丁岛，袖中讵止钱塘湖。劝君勤读旁行书，胜斩郅支及温禺。昆崙金玉幸勿羡，计臣之计终疑疏。
次韵晚香发钱塘留别逊侯家舅及同伯子缦幼亭
作者：缪祐孙
朝代：清

君定前身顾虎头，山阴道上尽勾留。云迷禹穴苍松雨，波静耶溪白萏秋。愿效前驱寻旧梦，不须津吏问从由。使星南指剡中路，膏雨随车润似油。
次韵晚香桐梓山滩
作者：缪祐孙
朝代：清
体裁：古风

汎海舶忘深，过滩舟忌浅。遇险百声嗥，入隘一篙勉。胫寒辛应疑，肩重傲亦俛。汹汹水吞鲵，齿齿石矜贙。旁牵索虑截，横负具效报。垂钓感严情，刳木搜轩典。下濑汉将却，望月吴牛喘。十里行竟日，尺寸苦旋转。宗快良难求，楚惎知不免。嗟予入世涂，举足辄筮蹇。聊因故人诗，状此以自遣。
次韵晚香桐梓山滩
作者：缪祐孙
朝代：清

汛海舶忘深，过滩舟忌浅。遇险百声嗥，入隘一篙勉。胫寒辛应疑，肩重傲亦俛。汹汹水吞鲵，齿齿石矜贙。旁牵索虑截，横负具效报。垂钓感严情，刳木搜轩典。下濑汉将却，望月吴牛喘。十里行竟日，尺寸苦旋转。宗快良难求，楚惎知不免。嗟予入世涂，举足辄筮蹇。聊因故人诗，状此以自遣。
次韵晚香西兴
作者：缪祐孙
朝代：清

鼓吹夕阳天，迎宾小驿船。云容垂远溆，人语隔秋烟。柝击长街肃，镫悬使馆圆。独欣前事在，郭李说登仙。
江南村大令家在江南黄叶村图
作者：缪祐孙
朝代：清

幽居十载掩松扃，城北横冈入望青。二顷每怀苏玉局，一邱终遂谢咸亭。文章江左推坛坫，往事栖贤说典型。落叶半床花满屋，寒灯社酒乐谈经。
汪仲伊藏红术山馆印册
作者：缪祐孙
朝代：清
体裁：古风

汪侯堂堂天下士，经术淹彻轻晁董。平生乃抱藜苋心，已将百憾散毛孔。故乡新安大好山，俊异由来咸系踵。奇境月塔仙灯间，诛茆韬迹志尤勇。十年江上尘劳羁，归梦绕岩中宵竦。族先昔有快士翁，名区所历镌繁总。偶然遗编获半册，如睹卅峰云海涌。遂初未赋念差适，譬彼睋蜀先割陇。吁嗟宝贵徒纷纷，快意还同茧上蛹。何时从子容成台，乌升兔降参真汞。
汪仲伊藏红术山馆印册
作者：缪祐孙
朝代：清

汪侯堂堂天下士，经术淹彻轻鼌董。平生乃抱藜苋心，已将百憾散毛孔。故乡新安大好山，俊异由来咸系踵。奇境月塔仙灯间，诛茆韬迹志尤勇。十年江上尘劳羁，归梦绕岩中宵竦。族先昔有快士翁，名区所历镌繁总。偶然遗编获半册，如睹卅峰云海涌。遂初未赋念差适，譬彼睋蜀先割陇。吁嗟宝贵徒纷纷，快意还同茧上蛹。何时从子容成台，乌升兔降参真汞。
灯笼锦
作者：缪祐孙
朝代：清

潞公勋业天下知，目之曰佞中官诗，此语毋乃千古疑。白璧微瑕世亦有，君谟团茶腾众口，忠义至今无人剖。方物之献有常输，斯锦乃进张妃娱，热中不觉邻谄谀。呜呼，寇准祥瑞胡为乎，更有王旦瓶中珠。
瓜子金
作者：缪祐孙
朝代：清

钱王造罢金涂塔，馀金十瓶汴京纳。国家事果由书生，卧榻之前鼾睡成，臣未发书何用惊。呜呼赵普村学究，贪恣召赂有馀臭，史官执笔不汝宥。
种蕉学书图
作者：缪祐孙
朝代：清

素公大草希二王，瘦肥齐骋偕颠张。就中学力乃独到，零陵万叶松烟芳。绿天百丈围僧房，老僧笔破云蓝光。奔泉抉石掣不得，迄今如见惊龙翔。亘垣新种青千章，油衫宵卷凉风凉。博山炉烧沉水香，临池神注壁坼劲，蟆蛇一洗坡谷病。
自作画
作者：缪祐孙
朝代：清

小亭斜著青松阴，飞泉百道知山深。峭石壁立类削玉，枯树倒出如抽簪。清游有客携诗简，扁舟无帆不要风。疑是昔年经过处，秭归西上峰丛丛。
舅氏张少宗伯挽词二首
作者：缪祐孙
朝代：清

风义雍容举世倾，何庸赫赫说功名。尚馀旧治传三辅，畴信仁人遽九京。秋士蒪鲈虚夙抱，春官桃李盛门生。帝阍无计扪星叩，楚些招魂涕泗横。昔别尊前刚夏五，犹云相见约春三。无端欲去挥清泪，岂识从兹隔胜谈。南省官能终赵秉，西州路忍愕羊昙。雨声黄叶苏台下，回首行窝百不堪。
舅氏张少宗伯挽词二首·其一
作者：缪祐孙
朝代：清

风义雍容举世倾，何庸赫赫说功名。尚馀旧治传三辅，畴信仁人遽九京。秋士蒪鲈虚夙抱，春官桃李盛门生。帝阍无计扪星叩，楚些招魂涕泗横。
舅氏张少宗伯挽词二首·其二
作者：缪祐孙
朝代：清

昔别尊前刚夏五，犹云相见约春三。无端欲去挥清泪，岂识从兹隔胜谈。南省官能终赵秉，西州路忍愕羊昙。雨声黄叶苏台下，回首行窝百不堪。
观唐昭宗赐钱镠铁券
作者：缪祐孙
朝代：清

镂金煌煌字三百，咨尔彭城上柱国。镇海镇东军开府，持节中书太尉职。媲汉邓骘卫孔悝，褒德策勋视斯敕。有唐吉金经千年，懋典法器稀流传。重以浩劫遁濩渃，既失复得宁非天。台州诸钱始南宋，守器曰忱贤不憃。翠华南幸稽乾隆，裒选拜进随云从。天章巍焕锡琳琅，使臣树铭镌嘉颂。于乎，卢龙万骑潼关走，藩臣跋扈貙枭丑。河朔三镇尤狓猖，不反而反惟怀光。人臣谋反赐铁券，其辞虽悖非无见。几曾丹心贯日月，必要信誓兼金鍊。我思昔日唐昭宗，纥干山雀愁穷冬。太师尚父王行瑜，魏王九锡朱全忠。中原生民成疮痏，节度恣睢玩天子。董昌之辈不足诛，大梁逆祸肘腋起。郑畋壁垒惊黄巢，处存赴难麾旌旄。晋阳招讨李克用，死遗三矢忠肝昭。矧此勇慑钱塘潮，诛昌定頵精兵饶。河山带砺铭勋高，胡弗驱马入淮汴。朱三之颅力可断，胡弗连兵杨行密，斫头穿眼仇奚益？乘乱独为割据谋，毋乃鼠窃兼狗偷。可怜江东一罗隐，曲讽勤王志悲悯。拜恩乾宁曾几时，名马玉带臣受之。虽云屈节完江表，得勿惭对沙陀儿。吁嗟乎，取以为式号虓虎，不学无术笑洪武。
赠李秀峰二首
作者：缪祐孙
朝代：清

日下君重历，南州我昔游。交情逾百载，佳句足千秋。剑信龙泉合，台凭骏骨收。眼前朱勃器，未是伏波俦。鲁酒倾燕市，衔杯感喟多。壮怀销国士，旧梦付春婆。孺子亭边柳，苏卿祠外荷。因君重回首，三宿纪东坡。
赠李秀峰二首·其一
作者：缪祐孙
朝代：清

日下君重历，南州我昔游。交情逾百载，佳句足千秋。剑信龙泉合，台凭骏骨收。眼前朱勃器，未是伏波俦。
赠李秀峰二首·其二
作者：缪祐孙
朝代：清

鲁酒倾燕市，衔杯感喟多。壮怀销国士，旧梦付春婆。孺子亭边柳，苏卿祠外荷。因君重回首，三宿纪东坡。
赠郭晚香传璞
作者：缪祐孙
朝代：清

谈经公伟独耽隐，工赋景纯殊异才。书到研微从砥锡，诗成乐圣笑衔杯。一湾碧沚幽怀契，千仞金峨爽气来。会与东征执鞭弭，新篇和遍向天台。
酬费屺怀
作者：缪祐孙
朝代：清

君家东莱有长翁，十篇易学文言通。我家兰陵有内史，岳岳申公诗弟子。千载坠绪谁为传，授受要及西京贤。高相法据卦筮说，大戴书载骊驹篇。罔罗搜讨贵无博，博综始自隋唐日。昔者问故临川门，教以师公专家尊。导源许郑迨贾孔，近儒论纂乾嘉存。乃如河伯观海若，百岁一经恐犹略。邢劭已自惩书多，王通还虞讥僭作。笃契数子真无俦，孙氏周礼刘春秋。蜀冈今过絮酒洌，永嘉昔别沧波愁。比岁席帽寄京国，人海茫茫畴孔墨。鍮石乃令冒南金，荆山遂见连城泣。忆从灵运识长瑜，涵秋阁上腾丰觚。半面俄别剧惆怅，盍戠喜复同姑胥。翕华擢姿展清宴，尊前更萃吴中彦。酒律严如两甄军，谈旨妙侪三语掾。叹我弹铗羞冯生，客窗对烛寒蛩鸣。经月不向城西去，启明出没违长庚。一篇新诗初入手，冲戛琼瑶沫流口。交游海内多瑰奇，朴学期余意良厚。羡君才如截玉刀，况君坐拥百城豪。曲台后苍大官庖，笺疏典奥抉纷呶。鲰生识业那足省，公羊小家等卖饼。
钓鱼岭
作者：缪祐孙
朝代：清

无水乃云钓，有才只负屈。纵已陟林端，求鱼奈缘木。
雨后步至书局访刘恭甫明经同登飞霞阁，赠恭甫兼感旧游二首
作者：缪祐孙
朝代：清

雨霁欣草木，风淡息氛尘。终朝局学舍，驾言寻幽人。齿蜡灵运屐，角垫林宗巾。启扉一握笑，堆案书鳞鳞。论文溯迁固，辟支删荆榛。慨世罕朴学，吾道方龂龂。倡率良不易，力乃回千钧。鲰生初慕古，亦欲甘廉贫。愿君其皛饭，为析儒墨真。兹阁夙所登，十载去如箭。山仍昔年青，林增今日茜。同游二三子，宿草秋坟遍。独有刚水翁，尚遗标题粲。既切嗣宗悲，复深浚仲叹。白衣倏苍狗，真妄俱泡幻。抚景嗟劳生，未觉风尘倦。混俗无乃伤，枳鸾等蒿鴳。何当藉半榻，希踪华阳彦。
雨后步至书局访刘恭甫明经同登飞霞阁，赠恭甫兼感旧游二首·其一
作者：缪祐孙
朝代：清

雨霁欣草木，风淡息氛尘。终朝局学舍，驾言寻幽人。齿蜡灵运屐，角垫林宗巾。启扉一握笑，堆案书鳞鳞。论文溯迁固，辟支删荆榛。慨世罕朴学，吾道方龂龂。倡率良不易，力乃回千钧。鲰生初慕古，亦欲甘廉贫。愿君其皛饭，为析儒墨真。
雨后步至书局访刘恭甫明经同登飞霞阁，赠恭甫兼感旧游二首·其二
作者：缪祐孙
朝代：清

兹阁夙所登，十载去如箭。山仍昔年青，林增今日茜。同游二三子，宿草秋坟遍。独有刚水翁，尚遗标题粲。既切嗣宗悲，复深浚仲叹。白衣倏苍狗，真妄俱泡幻。抚景嗟劳生，未觉风尘倦。混俗无乃伤，枳鸾等蒿鴳。何当藉半榻，希踪华阳彦。
雪后集饮寄园，次长沙师用壁间明人韵二首
作者：缪祐孙
朝代：清

脱手文章虎豹斑，园林新赏足开颜。一时名胜应重纪，百罚深杯漫许闲。修竹擅姿矜岁晚，早梅含笑迟春还。飞髇再发征馀勇，要使威弧迟春关。菜畦半没露红斑，秀柏双擎不改颜。清宴正宜新雪后，趋陪难得使星闲。定知文字千秋在，看取风流六代还。借慰前朝旧诗侣，书生气谊信相关。
雪后集饮寄园，次长沙师用壁间明人韵二首·其一
作者：缪祐孙
朝代：清

脱手文章虎豹斑，园林新赏足开颜。一时名胜应重纪，百罚深杯漫许闲。修竹擅姿矜岁晚，早梅含笑迟春还。飞髇再发征馀勇，要使威弧迟春关。
雪后集饮寄园，次长沙师用壁间明人韵二首·其二
作者：缪祐孙
朝代：清

菜畦半没露红斑，秀柏双擎不改颜。清宴正宜新雪后，趋陪难得使星闲。定知文字千秋在，看取风流六代还。借慰前朝旧诗侣，书生气谊信相关。
题张樵野少司农运甓斋话别图
作者：缪祐孙
朝代：清

才挟五岳驱八灵，文章谕蜀恢逖聆。罢赓李白采石句，思拓令史燕然铭。三十六国纷来庭，银河迭瞩锋车停。唐恪撤卫李环揖，关门奚恃泥丸扃。二万馀里夷唇陉，展币拭圭驰飙軨。更跨西海驭米雪，玛琉铛泻蒲萄青。殊乡苛例殊不经，捆载迫止百越舲。拥节要约喻威信，矢革杰黠涤膻腥。专对之伟闻天廷，陈书珲瑃穷厥形。方今大农兼典属，洸潒设施灵甘零。忆昔宽田恣游访，曾考漠北服匿瓶。逾跃风尘竟二载，绿莎未识河中厅。展卷感念望江叟，当年惜别愁云萍。顾祠雅绘椒繁馨，清言松下无由听。噫嘻肇春令甲布，流天照曜含誉星。
题粟香随笔二首
作者：缪祐孙
朝代：清

纷纶载笔关经史，绝胜桂海注鱼虫。四朝闻见足承邵，五编续纂能方洪。一官一集定堪纪，万本万遍迹奚辞。如此题诗非浪许，要惭皇甫称左思。
题粟香随笔二首·其一
作者：缪祐孙
朝代：清

纷纶载笔关经史，绝胜桂海注鱼虫。四朝闻见足承邵，五编续纂能方洪。
题粟香随笔二首·其二
作者：缪祐孙
朝代：清

一官一集定堪纪，万本万遍迹奚辞。如此题诗非浪许，要惭皇甫称左思。
严州道中
作者：缪秉政
朝代：清
体裁：五言律诗

七日严州道，滩声慰寂寥。野花攒石角，湿雾束山腰。严子高风远，荒苔积雪饶。归期仍未卜，道里尚云遥。
赠敬亭汪明府
作者：缪秉政
朝代：清
体裁：七言律诗

神君作宰海之涯，不数河阳满县花。旧迹南滇碑在口，新恩东越雨随车。无尘冰镜当空照，有脚阳春到处夸。更切君亲双恋意，捧将褕翟出官衙。
东轩杂诗步缜庵弟韵三首·其一
作者：缪秉源
朝代：清
体裁：五言律诗

披襟新雨后，新月夜如钩。风细云衢冷，阴浓花径幽。蛙更传曲岸，鼋鼓听谯楼。不寝怀乡国，琴书好破愁。
东轩杂诗步缜庵弟韵三首·其三
作者：缪秉源
朝代：清
体裁：五言律诗

万里江南路，年来音信稀。山川行处远，云树望中微。昼暖花依座，宵分鹤护扉。他时理归棹，此境尚依依。
东轩杂诗步缜庵弟韵三首·其二
作者：缪秉源
朝代：清
体裁：五言律诗

节序看初夏，风光胜晚春。山花红自绽，芳草绿还匀。挥麈怀名士，摊书见古人。窗棂轻点染，眼界一鲜新。
午日登南台寺
作者：缪秉源
朝代：清
体裁：五言律诗

客中逢午日，走马上南台。雨过涛声急，云晴黛色开。首阳时仰止，古寺暂徘徊。亦有登临者，相将艾酒来。
登山海关
作者：缪秉源
朝代：清
体裁：七言律诗

好奇成癖轻炎热，怀古登临第一关。渤海南横千叠浪，黄崖西接万重山。壮夫许国携长剑，名将筹边改旧颜。惆怅崩城伤往事，孟姜祠畔暮潮还。
眉江放舟
作者：缪秉源
朝代：清
体裁：五言律诗

山城新雨霁，客艇乱流争。石逼水斜出，云堆风暗生。渔舟漾灯影，荻岸急蛙声。转眼趋明烈，群峰走马迎。
舟次塘栖
作者：缪秉源
朝代：清
体裁：七言律诗

波涨船轻元岸低，片帆瞬息过塘栖。桑园带雨锄还秀，麦浪因风剪欲齐。护水六桥云外落，插天三塔夕阳西。余杭此处多名胜，为访苏堤与白堤。
感怀·其一
作者：缪秉綵
朝代：清
体裁：古风

婆娑庭前树，花落子离离。风前密叶护，子熟还抛枝。上有双栖乌，觅食无停时。哺雏雏羽满，高飞竟长辞。嗟彼无情物，伦理安足知。白云起南山，客子空怀思。
感怀·其三
作者：缪秉綵
朝代：清
体裁：古风

对影忽不乐，展卷若有忘。寒蛩泣草露，疏砧捣秋霜。四顾人语阗，明月上我床。因思闺中月，寂寞同清光。
感怀·其二
作者：缪秉綵
朝代：清
体裁：古风

嘹呖南征雁，一一若联缀。陡然发狂飙，横吹雁行裂。众翼随凤翔，一翼叹孤折。失侣鸣嗷嗷，霜寒声不绝。旅馆夜无眠，闻之心哽咽。
旅怀二首·其一
作者：缪秉綵
朝代：清
体裁：七言绝句

堪嗟游子逐风尘，膝下暌违已二春。遥忆堂前双白首，凄凄魂梦绕征轮。
旅怀二首·其二
作者：缪秉綵
朝代：清
体裁：七言绝句

嗟予伯仲应修文，我为虚名又强分。试看庭帷谁侍立，雁行寥落不成群。
舟中口占
作者：缪纁
朝代：清
体裁：七言绝句

坐听风声夹水声，片帆斜挂一舟轻。闲来不敢题诗句，唯恐濡毫系客情。
菊花二首·其一
作者：缪纁
朝代：清
体裁：七言绝句

黄菊无烦羯鼓敲，一天霜冷艳花梢。偶逢月地疑倾墨，妙手难摩影淡交。
菊花二首·其二
作者：缪纁
朝代：清
体裁：七言绝句

傍篱对饮小诗敲，秋色盈盈上眼梢。休笑俗人多泛酒，古来陶令订知交。
贺朱先生七旬寿宴
作者：缪纁
朝代：清
体裁：七言律诗

斗山遥望白云边，喜见长庚耀远天。笑我频年怀旧雨，羡君久客作行仙。洛中恰趁群英会，幕下争开履道筵。屈指婆娑看醉舞，杯承瑞露庆华颠。
黄金台
作者：缪纁
朝代：清
体裁：古风

古人爱士不惜金，今人爱士兼惜金。台上黄金安足惜，唯恐贤士困资格。昭王昔日贤路开，延揽为筑黄金台。士益重兮金益轻，此台千古终留名。
山行
作者：缪绂
朝代：清
体裁：五言排律

独上高峰顶，萧然景物稠。烟光凝岛屿，风籁响松楸。曲蹬千年古，层崖万象幽。才从一径转，忽又几峰头。石畔生青草，泉边戏白鸥。一声何处笛，日晚路悠悠。
清明山行四首·其一
作者：缪绂
朝代：清
体裁：七言绝句

春光山色正新晴，借是清明结伴行。满路垂杨皆点翠，一湾流水小桥横。
清明山行四首·其三
作者：缪绂
朝代：清
体裁：七言绝句

高峰百尺峙琳宫，望断云霞兴未穷。画栋燕巢新岁月，江湖烟水自濛濛。
清明山行四首·其二
作者：缪绂
朝代：清
体裁：七言绝句

一片花飞燕语轻，眼前妙景也难名。今来只在空山里，卧听松风夹雨声。
清明山行四首·其四
作者：缪绂
朝代：清
体裁：七言绝句

日暮行吟过小村，村烟迷处欲黄昏。山家清静人知少，月到松梢客到门。
四书对
作者：缪艮
朝代：清
体裁：联

上士倍申士；小贤役大贤。
四书对
作者：缪艮
朝代：清
体裁：联

为君辟土地充府库；抑王兴甲兵危士臣。
四书对
作者：缪艮
朝代：清
体裁：联

人病不求耳；女安则为之。
四书对
作者：缪艮
朝代：清
体裁：联

以吾一日；加我数年。
四书对
作者：缪艮
朝代：清
体裁：联

以小易大；辞尊居卑。
四书对
作者：缪艮
朝代：清
体裁：联

何为其号泣也；庶几无疾病与。
四书对
作者：缪艮
朝代：清
体裁：联

使己仆仆耳；其心休休然。
四书对
作者：缪艮
朝代：清
体裁：联

修其天爵；教以人伦。
四书对
作者：缪艮
朝代：清
体裁：联

其故家遗俗；虽孝子慈孙。
四书对
作者：缪艮
朝代：清
体裁：联

再斯可矣；一以贯之。
四书对
作者：缪艮
朝代：清
体裁：联

则吾未之有得；于人何所不容。
四书对
作者：缪艮
朝代：清
体裁：联

原泉混混；维石岩岩。
四书对
作者：缪艮
朝代：清
体裁：联

君为来见也；吾其与闻之。
四书对
作者：缪艮
朝代：清
体裁：联

吾斯之未能信；人皆有所不为。
四书对
作者：缪艮
朝代：清
体裁：联

哿矣富人；乐只君子。
四书对
作者：缪艮
朝代：清
体裁：联

失诸正鹄；见乎蓍龟。
四书对
作者：缪艮
朝代：清
体裁：联

子曰忠矣；书云孝乎。
四书对
作者：缪艮
朝代：清
体裁：联

小人穷斯滥矣；君子病无能焉。
四书对
作者：缪艮
朝代：清
体裁：联

尧率诸侯；舜为天子。
四书对
作者：缪艮
朝代：清
体裁：联

屦之相似；毛犹有伦。
四书对
作者：缪艮
朝代：清
体裁：联

必以告新令尹；此之谓大丈夫。
四书对
作者：缪艮
朝代：清
体裁：联

所以别野人也；岂为属农夫哉。
四书对
作者：缪艮
朝代：清
体裁：联

故曰尔为尔我为我；信如君不君臣不臣。
四书对
作者：缪艮
朝代：清
体裁：联

施于四体；执其两端。
四书对
作者：缪艮
朝代：清
体裁：联

无目者也；惟耳亦然。
四书对
作者：缪艮
朝代：清
体裁：联

求水火无弗与者；于禽兽又何难焉。
四书对
作者：缪艮
朝代：清
体裁：联

然后知长短；不能成方圆。
四书对
作者：缪艮
朝代：清
体裁：联

父召无诺；嫂溺不援。
四书对
作者：缪艮
朝代：清
体裁：联

王顺长息则事我者也；管仲晏子犹不足为欤。
四书对
作者：缪艮
朝代：清
体裁：联

罪不容于死；爱之欲其生。
四书对
作者：缪艮
朝代：清
体裁：联

而从心所欲；然后耳有闻。
四书对
作者：缪艮
朝代：清
体裁：联

而皆去其籍；则不如无书。
四书对
作者：缪艮
朝代：清
体裁：联

若保赤子；如见大宾。
四书对
作者：缪艮
朝代：清
体裁：联

言论必信；礼貌未衰。
四书对
作者：缪艮
朝代：清
体裁：联

鲁人为长府；曾子居武城。
三高祠
作者：缪葆忠
朝代：清

名爵各美饵，鹜趋入网罟。猗嗟范少伯，五湖当茅土。典午倒太阿，强藩日跋扈。季鹰思首邱，莼鲈易华膴。卓哉天随子，骚坛列旗鼓。采荈顾渚山，絜身谢尘组。奕世感清芬，合祀隆醴脯。萧萧岁寒松，劲节风千古。
十月五日同人张宴岳阳楼并送周彦升归海门
作者：缪葆忠
朝代：清

江涛作势驱云奔，鱼龙出没气吐吞。君山觌面衔晴暾，照我楼上开金樽。金樽满引言笑温，纵谭八极小乾坤。自昔名流不一存，纷纷兴废更安论。屈原何事叫帝阍，云中帝子空招魂。至今惟剩荃与荪，气含雨露经朝昏。范子忧乐大谊敦，暮年仅得参枢垣。贤豪遇合且难言，旷怀往昔徒烦冤。丈夫品望奎斗尊，更兼意气淩昆崙。胸藏云梦吐湘沅，洞庭空有声潺湲。巴陵城郭枕江干，此楼当作砥柱观。劝君且饮静勿喧，眼前有酒来源源。醉乎四座豁窗轩，吁嗟此乐不可谖。坐对黄菊忆金萱，将送公瑾归丘园。橹帆东迈驾巨鼋，君家远在海之门。是时纵饮巳夕曛，苍烟暮霭横江村。长空日落江湖浑，面带岳阳新酒痕。
夜泊
作者：缪葆忠
朝代：清

今夜月明人静，昨宵风急潮来。惟恐霜枫飘尽，又将诗思吹开。
屈大夫宅
作者：缪葆忠
朝代：清

一代风骚肇此乡，汨罗千载尚流香。魂来只合栖兰芷，何事人间寄草堂。
投金濑
作者：缪葆忠
朝代：清

明镜照妾影，濑水照妾心。妾心与濑水，皎洁安可侵。阅世有漂母，乃受楚王金。妾心独分明，安肯托苔岑。同此进一饭，今昔殊知音。千金结祠宇，何如濑水深。
有感
作者：缪葆忠
朝代：清

天亦倾西北，日亦有晦朔。人事更何常，变迁为转轴。昔年公与侯，笙歌兢华屋。田园盈陌阡，犹苦不知足。一朝失所资，东陵待瓜熟。北平故将军，灞陵受尉辱。何如张子房，归隐事辟谷。邺侯赞李唐，长抱山人服。不学巢与由，逃名守空谷。不学胡伯始，因宠徒覆餗。功成身则退，姓氏寿河岳。寄语要路人，富贵原非福。
望月次紫珊韵
作者：缪葆忠
朝代：清

朅来湘水上，望月几回圆。独客惊秋早，狂吟得句先。买邻酬十万，归梦隔三千。安得光常满，团圆不计年。
桃叶渡
作者：缪葆忠
朝代：清

峨峨石头城，盈盈秦淮水。乌衣年少子，风采无与比。轻舟载越姬，涉江采兰茝。颜如朝霞升，翩若惊鸿起。昔居若耶溪，今移金粉里。借问渡口人，名马安足拟。懊侬莫懊侬，侬心亦如尔。入市买吴绫，裁成合欢被。桃叶与桃根，璧合成两美。不知景阳井，风流似此否？
梅花岭
作者：缪葆忠
朝代：清

南都拥孱王，宵小日以昵。烽火逼长淮，国步谁与恤。北平史道邻，涕泣争朝失。一朝忤权贵，窜身遂远出。诸镇夙鸱张，乃命公统率。黑风卷地来，日薄天无色。慷慨独登陴，风云怒咤叱。坏云压城摧，誓奋常山舌。偏裨觅净土，卜兆梅花窟。兴亡本由天，马阮何足责。至今花数点，乃人泪所结。铁干撑风霜，表公岁寒节。
游衡山二首
作者：缪葆忠
朝代：清

淩晨出西郭，草明露未晞。山翠拂人面，荷风侵客衣。纵观心亦爽，选胜愿无违。直造祝融顶，手携星石归。矗立九千丈，置身霄汉间。纵横尽云海，咫尺即天关。风厉佛应冷，鸟鸣山更閒。诸峰环足底，何处著尘寰。
游衡山二首·其一
作者：缪葆忠
朝代：清

淩晨出西郭，草明露未晞。山翠拂人面，荷风侵客衣。纵观心亦爽，选胜愿无违。直造祝融顶，手携星石归。
游衡山二首·其二
作者：缪葆忠
朝代：清

矗立九千丈，置身霄汉间。纵横尽云海，咫尺即天关。风厉佛应冷，鸟鸣山更閒。诸峰环足底，何处著尘寰。
舟中即景和紫珊作
作者：缪葆忠
朝代：清

树树秋含画意，家家门掩斜阳。沣水清于湘水，他乡何似故乡。
贾太傅井
作者：缪葆忠
朝代：清

一水渟泓万古春，至今父老话羁臣。治安已竟先生学，尚有馀波溉楚人。
送柚岑出游俄国，兼寄傅茂原库部陈卿水部二首
作者：缪葆忠
朝代：清

同持使节出都城，万里风云壮此行。天为书生开异境，帝从郎署起群英。岛夷慕化争相附，胡马当秋静不鸣。休道远来探胜迹，筹边楼筑朔方平。介子英英起若耶，元龙湖海气应华。补天先鍊娲皇石，汛月何誇博望槎。行部诸洲宏远略，编成新语整归车。故人僻处湘江上，为赋杨荂当鼓笳。
送柚岑出游俄国，兼寄傅茂原库部陈卿水部二首·其一
作者：缪葆忠
朝代：清

同持使节出都城，万里风云壮此行。天为书生开异境，帝从郎署起群英。岛夷慕化争相附，胡马当秋静不鸣。休道远来探胜迹，筹边楼筑朔方平。
送柚岑出游俄国，兼寄傅茂原库部陈卿水部二首·其二
作者：缪葆忠
朝代：清

介子英英起若耶，元龙湖海气应华。补天先鍊娲皇石，汛月何誇博望槎。行部诸洲宏远略，编成新语整归车。故人僻处湘江上，为赋杨荂当鼓笳。
重登君山偶成四律以博同游诸子一粲
作者：缪葆忠
朝代：清

静观鱼鸟亦忘机，胜地重寻是也非。心事久随归雁远，诗情又逐晓霞飞。荒岑云卧松篁老，古井泉疏橘柚肥。昔岁几人携屐过，湖山依旧有清辉。南国骚人赋九歌，可堪帝子閟山阿。鼎湖终古沉遗舄，湘水长年泻恨波。几辈朗吟曾控鹤，一声清磬耸潜鼍。登临偶触迁流感，枫叶萧萧落已多。轮囷大木不知名，甲子何因问杳冥。雨露饱承贞晚节，沧桑阅尽幻奇形。兰成对此还增感，宣武当年独未醒。且醉湘君千岁酒，饱看山色郁青青。青衫落拓几人知，又向山神寄所思。鸦点萧疏衔夕照，雁行飘泊各天涯。泉鸣深涧桓伊逐，风卷灵旂柳设祠。独镇洞庭八百里，千秋砥柱障清时。
重登君山偶成四律以博同游诸子一粲·其一
作者：缪葆忠
朝代：清

静观鱼鸟亦忘机，胜地重寻是也非。心事久随归雁远，诗情又逐晓霞飞。荒岑云卧松篁老，古井泉疏橘柚肥。昔岁几人携屐过，湖山依旧有清辉。
重登君山偶成四律以博同游诸子一粲·其三
作者：缪葆忠
朝代：清

轮囷大木不知名，甲子何因问杳冥。雨露饱承贞晚节，沧桑阅尽幻奇形。兰成对此还增感，宣武当年独未醒。且醉湘君千岁酒，饱看山色郁青青。
重登君山偶成四律以博同游诸子一粲·其二
作者：缪葆忠
朝代：清

南国骚人赋九歌，可堪帝子閟山阿。鼎湖终古沉遗舄，湘水长年泻恨波。几辈朗吟曾控鹤，一声清磬耸潜鼍。登临偶触迁流感，枫叶萧萧落已多。
重登君山偶成四律以博同游诸子一粲·其四
作者：缪葆忠
朝代：清

青衫落拓几人知，又向山神寄所思。鸦点萧疏衔夕照，雁行飘泊各天涯。泉鸣深涧桓伊逐，风卷灵旂柳设祠。独镇洞庭八百里，千秋砥柱障清时。
出门
作者：缪谟
朝代：清

四日犹新婚，出门何草草。离别有千名，此别古来少。萧声绝不欢，麝气偏可恼。本是吉时辰，翻为恶怀抱。羞涩红烛枝，仿佛颜色好。焉能识心性，尚未辨手爪。墙下花娟娟，篱边竹袅袅。春光岂别时，况走燕京道。念子嫁已迟，恐我归复老。
舟次
作者：缪谟
朝代：清

丝雨幂残春，春江一问津。潮生柔橹逸，风转片帆伸。芳草疑无路，垂杨若有人。暂依烟渚宿，未必白鸥驯。
关中遇华黼堂北上
作者：缪赞熙
朝代：清

他乡忽相遇，正值早春天。歧路别千里，交情话十年。长安花满地，蜀国树含烟。去去行踪远，离怀一黯然。
冬郊偶成
作者：缪赞熙
朝代：清

斗酒不尽醉，寒风吹我衣。归迟游子倦，贫甚故人稀。匣剑光芒敛，鞭丝雨雪霏。何如江上客，蓑笠自忘机。
别离叹
作者：缪赞熙
朝代：清

妾貌春前花，妾心岩畔石。花好有荣枯，石坚难转易。忆自别君日，窗前绣蝴蝶。蝴蝶已成双，君犹客湘江。湘江远莫见，绿鬓朱颜变。不怨君不归，怨君与梦违。
惊秋
作者：缪赞熙
朝代：清

飙风西陆来，落叶下庭树。客子悲异乡，去去还复住。塞鸿带远音，却向当头度。把杯不忍听，三唱河梁句。
放言
作者：缪赞熙
朝代：清

顽石本不灵，鞭之使流血。枯树少生意，溉之忽萌檗。姜桂置沸汤，其味已不烈。璞玉遇吾刀，虽坚亦致缺。惟柔可克刚，惟诚能立节。物理易沦亡，物性不澌灭。从来格致功，变化赖贤哲。
杂感八首
作者：缪赞熙
朝代：清

转瞬繁华总是空，閒从物外学痴聋。鞭虽可执非求富，文到难工枉送穷。漫说造楼人类凤，都同印雪爪留鸿。此心不敢萦名利，知足还推塞上翁。仰视浮云幻有无，映来面目等模糊。妇能鼓瑟家非赵，客善吹箫市远吴。座上不辞仪狄酒，江干愿钓季鹰鲈。食贫居贱皆前定，奚必汹汹击唾壶。蛮触纷争壁上观，无赀何必庆弹冠。釜边蝇集都因热，阶上虫号岂为寒。太白不求醒酒药，陶朱惯蓄返魂幡。高呼纵免风尘苦，险巇还多蜀道难。莫嗤坐井学观天，坐井观天天自圆。不入轮回仍有劫，毫无棱角便登仙。顺风鹰隼非关力，失水鲲鱼也乞怜。读罢南华寻妙理，逍遥第一是名篇。宦游到处便为家，廿载萍飘失路嗟。紫绶金章成幻梦，黄齑淡饭托生涯。坐中未割穷儒席，门外难逢长者车。老圃从来能养拙，买园学种故侯瓜。绵绵远道短长亭，死别生离几度经。枯树何堪悲庾信，青山有幸葬刘伶。花如常好诚妖物，人到多情见性灵。柳折渭城高唱处，阳关奚忍把杯听。家剩遗书读未能，敢伤落拓少人矜。探怀自抱归真璞，旧事堪惭有味灯。纵喜奇文宗八代，漫言慧业敌三乘。心香一瓣酬诗史，静几推敲学定僧。当窗草长莫轻芟，新雨过亭绿映衫。住我只须临水槛，看人常使饱风帆。药能延寿宜多蓄，书不干私莫固缄。堪笑丈夫无大志，愿成脉望判仙凡。
杂感八首·其一
作者：缪赞熙
朝代：清

转瞬繁华总是空，閒从物外学痴聋。鞭虽可执非求富，文到难工枉送穷。漫说造楼人类凤，都同印雪爪留鸿。此心不敢萦名利，知足还推塞上翁。
杂感八首·其七
作者：缪赞熙
朝代：清

家剩遗书读未能，敢伤落拓少人矜。探怀自抱归真璞，旧事堪惭有味灯。纵喜奇文宗八代，漫言慧业敌三乘。心香一瓣酬诗史，静几推敲学定僧。
杂感八首·其三
作者：缪赞熙
朝代：清

蛮触纷争壁上观，无赀何必庆弹冠。釜边蝇集都因热，阶上虫号岂为寒。太白不求醒酒药，陶朱惯蓄返魂幡。高呼纵免风尘苦，险巇还多蜀道难。
杂感八首·其二
作者：缪赞熙
朝代：清

仰视浮云幻有无，映来面目等模糊。妇能鼓瑟家非赵，客善吹箫市远吴。座上不辞仪狄酒，江干愿钓季鹰鲈。食贫居贱皆前定，奚必汹汹击唾壶。
杂感八首·其五
作者：缪赞熙
朝代：清

宦游到处便为家，廿载萍飘失路嗟。紫绶金章成幻梦，黄齑淡饭托生涯。坐中未割穷儒席，门外难逢长者车。老圃从来能养拙，买园学种故侯瓜。
杂感八首·其八
作者：缪赞熙
朝代：清

当窗草长莫轻芟，新雨过亭绿映衫。住我只须临水槛，看人常使饱风帆。药能延寿宜多蓄，书不干私莫固缄。堪笑丈夫无大志，愿成脉望判仙凡。
杂感八首·其六
作者：缪赞熙
朝代：清

绵绵远道短长亭，死别生离几度经。枯树何堪悲庾信，青山有幸葬刘伶。花如常好诚妖物，人到多情见性灵。柳折渭城高唱处，阳关奚忍把杯听。
杂感八首·其四
作者：缪赞熙
朝代：清

莫嗤坐井学观天，坐井观天天自圆。不入轮回仍有劫，毫无棱角便登仙。顺风鹰隼非关力，失水鲲鱼也乞怜。读罢南华寻妙理，逍遥第一是名篇。
清明
作者：缪赞熙
朝代：清

魂断清明雨又风，天涯作客苦飘蓬。空阶点滴愁都碎，歧路奔忙遇转穷。五处乡心同白傅，一宵春梦感苏公。杏花节里归耕未，落尽村边几树红。
秋扇
作者：缪赞熙
朝代：清

曾将越绢制当初，几阵金风起敝庐。在暑奉扬难释手，乍寒抛弃孰怜渠。漫劳班氏三秋赋，那管羲之六角书。告尔团圆休自怨，炎凉意气本来疏。
秋灯
作者：缪赞熙
朝代：清

空庭冷月逼窗纱，兀坐焚膏隐恨赊。顾影自怜秋里客，连床分照梦还家。云山万里经飘梗，霜柝三更正落花。辜负儿时书味永，寒釭伴我尚天涯。
秋砧
作者：缪赞熙
朝代：清

征袍未寄素秋深，捣杵声声响复沉。粤海甲披劳战士，燕山裘敝感乡心。寒霜九月卢家怨，落日孤城杜老吟。许国此身何日致，筹边愿听鼓鼙音。
赠张谨斋刺史
作者：缪赞熙
朝代：清

我先君归归未得，君到秦中暮春日。计与君别在都门，十六旬经寒暑易。君返家庭承亲欢，斯时我尚滞长安。茶铛药炉侍左右，朔风卷地雪漫漫。今日逢君话杯酒，灞桥已绿千丝柳。去来攀折尽长条，顿令风尘催白首。不禁相看笑撚髭，人生聚散竟如斯。送君先归我亦去，两地相思十二时。
和史丈问樵客夜韵
作者：缪述祖
朝代：清
体裁：七言律诗

不羡金膏与玉醅，消愁时借掌中杯。蓬瀛有路何年到，风雨无情动地来。客况萧条残烛冷，狂怀历落短歌哀。君今莫道江南近，一夕乡心百转回。
怀徐晴台表丈
作者：缪述祖
朝代：清
体裁：七言律诗

声声铃鸽放新晴，此日篷窗倦眼明。木落西风山骨瘦，潮添夜雨浪痕平。呼群自是同归鸟，对酒何曾失老兵。半载追随操几杖，怀人有句动离情。
晚步和韵二首·其一
作者：缪述祖
朝代：清
体裁：七言绝句

一片丹霞海气晴，闲行西访大林城。水心无挂云心淡，都付松风与磬声。
晚步和韵二首·其二
作者：缪述祖
朝代：清
体裁：七言绝句

霜枫几度夕阳山，山寺僧寒暮掩关。行过云庵无住脚，东风斜卷月弯环。
祝汇川大叔五秩
作者：缪述祖
朝代：清
体裁：七言律诗

行侔伯玉道初成，霞举翩翩物外情。腹有诗书真大雅，眼无仙佛亦长生。卅年筇屐名场遍，半世星霜俗虑轻。澄净自符仁者寿，想从黄老悟朱程。
饯梅二首·其一
作者：缪述祖
朝代：清
体裁：七言律诗

惆怅南枝与北枝，残枝零落诉将离。梨云路隔难追梦，杏苑春深好寄诗。人立溪桥风细细，酒醒山店月迟迟。最关情处君知否，纸帐轻寒索笑时。
饯梅二首·其二
作者：缪述祖
朝代：清
体裁：七言律诗

巡檐常恨卷帘迟，憔悴何堪瘦影披。月地招魂争剪纸，风天解佩拟征诗。遽怀归思怜春老，半为离情减旧姿。檀板金樽都寂寞，只余残雪伴来宜。
咏菊寄伟书大兄
作者：缪逢吉
朝代：清
体裁：七言律诗

朱朱白白暗飘香，独伴疏篱傲晚霜。瘦影不教同俗艳，清姿自许并秋长。半畦露冷千茎碧，一夜西风满院黄。此日渊明须尽醉，天涯知己共倾觞。
乱后怀外家更生斋藏书处
作者：缪重熙
朝代：清

外家多殉难，长物本无储。独惜嫏嬛地，都成劫火馀。枣梨抛世业，蝌蚪惜楹书。未必风雷护，空教富五车。
余在海陵诸承成斋从兄关照感赋一首
作者：缪重熙
朝代：清
体裁：五言律诗

回忆趋庭日，频闻说项斯。十年嗟契阔，两载共流离。客路能分润，幽斋只暂随。性天真挚处，情厚系人思。
余在海陵诸承成斋从兄关照感赋一首
作者：缪重熙
朝代：清

回忆趋庭日，频闻说项斯。十年嗟契阔，两载共流离。客路能分润，幽斋只暂随。性天真挚处，情厚繫人思。
余至海陵不遇，因访小云侄于射阳，口占一律
作者：缪重熙
朝代：清

范叔真寒士，途穷转欲歌。才疏知己少，贫极累人多。衣食怜奔走，关津受折磨。阿咸情自厚，幸得复相过。
内侄殷子祥陷虏不回连宵入梦
作者：缪重熙
朝代：清

寐寤关怀切，宵来入梦频。如申依恋意，不话别离因。劳瘁连年积，音容此夕亲。拔归期迅速，老母泪盈巾。
即事
作者：缪重熙
朝代：清

行来风景渐清华，亥市遥听笑语哗。高屋容车新客馆，野蔬入馔老农家。雄飙鏖树秋声急，荒戍鸣笳落照斜。怪底近来云色暖，江乡咫尺接晴沙。
哀弦篇三首
作者：缪重熙
朝代：清

入世匆匆卅四年，如何痼疾竟缠绵。忘忧有草难消病，起死无医祇费钱。身后俗情曾预烛，宵来梦兆已先传。可怜撒手垂危际，犹恋高堂涕泗涟。倏忽兰枝遽就摧，阴风庶逐一阴回。残奁在室弥增慨，遗挂当窗半积灰。此日帏空劳梦想，何年月夜待魂来。抚衷最是伤怀处，卷帙多资质厍财。镇日怜君亦自怜，何期鸾镜缺难圆。今生已领贫家味，再世还祈继续缘。黾勉佐家恒作苦，恹牵多病竟游仙。此来侬亦颓唐甚，何日高飞慰九泉。
哀弦篇三首·其一
作者：缪重熙
朝代：清

入世匆匆卅四年，如何痼疾竟缠绵。忘忧有草难消病，起死无医祇费钱。身后俗情曾预烛，宵来梦兆已先传。可怜撒手垂危际，犹恋高堂涕泗涟。
哀弦篇三首·其三
作者：缪重熙
朝代：清

镇日怜君亦自怜，何期鸾镜缺难圆。今生已领贫家味，再世还祈继续缘。黾勉佐家恒作苦，恹牵多病竟游仙。此来侬亦颓唐甚，何日高飞慰九泉。
哀弦篇三首·其二
作者：缪重熙
朝代：清

倏忽兰枝遽就摧，阴风庶逐一阴回。残奁在室弥增慨，遗挂当窗半积灰。此日帏空劳梦想，何年月夜待魂来。抚衷最是伤怀处，卷帙多资质厍财。
哭舅氏洪芝舲师四首
作者：缪重熙
朝代：清

外家禄秩合绵延，作令如何弗永年。湖左政成偏即世，粤东累重遽游仙。枉教学究天人策，未得吟传恺悌篇。他日灵輀回故土，清风不愧孝廉船。岂第才华冠等俦，生来至性比人优。饰丧愿守三年礼，应试坚辞一第谋。编纂父书绵世泽，推详地理绍前猷。承先启后仔肩重，地下宏文又待脩。幼年即抱不凡资，阁掩菤葹但下帷。敏捷诗才追白也，清新赋笔例微之。文名自昔倾流辈，家学从来著妙辞。花甲未周人遽化，师承回溯动悲思。记得当年请业辰，先生说项向人人。行文每喜词华富，质句常称格律真。累试未能偿宿望，曩时犹幸炙阳春。从今函丈谁提命，讲学弥惭谫陋身。
哭舅氏洪芝舲师四首·其一
作者：缪重熙
朝代：清

外家禄秩合绵延，作令如何弗永年。湖左政成偏即世，粤东累重遽游仙。枉教学究天人策，未得吟传恺悌篇。他日灵輀回故土，清风不愧孝廉船。
哭舅氏洪芝舲师四首·其三
作者：缪重熙
朝代：清

幼年即抱不凡资，阁掩菤葹但下帷。敏捷诗才追白也，清新赋笔例微之。文名自昔倾流辈，家学从来著妙辞。花甲未周人遽化，师承回溯动悲思。
哭舅氏洪芝舲师四首·其二
作者：缪重熙
朝代：清

岂第才华冠等俦，生来至性比人优。饰丧愿守三年礼，应试坚辞一第谋。编纂父书绵世泽，推详地理绍前猷。承先启后仔肩重，地下宏文又待脩。
哭舅氏洪芝舲师四首·其四
作者：缪重熙
朝代：清

记得当年请业辰，先生说项向人人。行文每喜词华富，质句常称格律真。累试未能偿宿望，曩时犹幸炙阳春。从今函丈谁提命，讲学弥惭谫陋身。
哭适洪季姊
作者：缪重熙
朝代：清

嗟予鲜兄弟，雁行仰诸姊。季姊最温柔，能得吾亲喜。喜之滋益恭，孝思殊无比。清晨洁房栊，傍午进滫瀡。婉娈十二三，操作成人拟。幼联中表姻，天然合两美。綵帖外祖书，忻忻以禽委。人赘在庚寅，奠雁人所企。姊也固端操，婿兮亦吉士。伉俪能相庄，劝游策诚是。文旌赴梁园，锐意图进取。姊乃归佐家，黾勉筹食指。文园忽善病，抱疾旋故里。侍奉姊益勤，劳劳无暇晷。一朝殒所天，沉痛不能止。支拄身虽存，郁结心已死。从此力不支，委家与其姒。怜姒处艰屯，屡为质钗珥。忧贫复悼夫，病发艰步履。寝疾年复年，缠绵困床笫。有女泣呱呱，提抱牛衣里。嗟哉苦节贞，磨折乃至此。溘逝为悲啼，惨状不胜纪。童年资调护，恩厚难酬矣。回忆矢冰怀，卅载清于水。守义例得旌，孝行复尔尔。行当乞传铭，阐幽垂彤史。
四月十三日，延陵季子庙演剧赛神，谨步殷外王父会詹公季墓原韵，赋长律一首
作者：缪重熙
朝代：清

公子留遗圹，春申幻旧封。知音先哲邈，挂剑古风存。礼让规模远，躬耕气局敦。冕旒垂雅度，袍笏肃宏轩。四字宸书壮，三人至德尊。崇台淩日月，宝碣镇乾坤。载祀明君诏，封侯宋室恩。扶疏盘古木，金碧罨朝暾。气盛碑能长，飙回火弗燔。江潮流绕寺，山色送当门。绿嫩楼前麦，青浓砌外荪。芳踪多灌溉，仁义每追论。
官军恢复苏省二首
作者：缪重熙
朝代：清

闻得苏门复，私衷喜不禁。转伤萱荫杳，无复樾云临。故土欣堪返，仙踪不可寻。此身同禀畀，未肯昧初心。乱世谋生拙，全资众力扶。剧怜榆景迫，不使病魂苏。借箸筹空密，传方药未诬。心旌何日定，郁极动长吁。
官军恢复苏省二首·其一
作者：缪重熙
朝代：清

闻得苏门复，私衷喜不禁。转伤萱荫杳，无复樾云临。故土欣堪返，仙踪不可寻。此身同禀畀，未肯昧初心。
官军恢复苏省二首·其二
作者：缪重熙
朝代：清

乱世谋生拙，全资众力扶。剧怜榆景迫，不使病魂苏。借箸筹空密，传方药未诬。心旌何日定，郁极动长吁。
庚申四月十三日，贼至，余拟避至江口，行抵石柱庙梁氏寓居，始知沿江亦有贼，余遂不复前进，下午被贼搜出，端坐听天，吊打索断，掷余于地，遂以刀斫余头顶七八处，又以刀击左臂，筋骨几折，幸未发晕。逾时就卧草间。踵至者见受重伤，不复加刃。至十九日，舁回寝室，家已掳掠一空。六月杪勉强渡江，始能徐步
作者：缪重熙
朝代：清

清晨灾幸免，下午避难周。索断身随堕，刀挥血乱流。思亲忘痛苦，哭姊益悲愁。创钜殊堪累，刚逢借箸筹。草芦栖七日，寇退舁回家。病势欣方减，兵灾忽又加。省亲辞故里，侍疾到新沙。赖得神明护，清凉悟进瓜。母子邀天幸，羁栖境倍屯。谁怜赤手厄，仍此素心人。惠异黔敖食，寒嗟范叔身。后先资接济，酬报是何辰。
庚申四月十三日，贼至，余拟避至江口，行抵石柱庙梁氏寓居，始知沿江亦有贼，余遂不复前进，下午被贼搜出，端坐听天，吊打索断，掷余于地，遂以刀斫余头顶七八处，又以刀击左臂，筋骨几折，幸未发晕。逾时就卧草间。踵至者见受重伤，不复加刃。至十九日，舁回寝室，家已掳掠一空。六月杪勉强渡江，始能徐步·其一
作者：缪重熙
朝代：清

清晨灾幸免，下午避难周。索断身随堕，刀挥血乱流。思亲忘痛苦，哭姊益悲愁。创钜殊堪累，刚逢借箸筹。
庚申四月十三日，贼至，余拟避至江口，行抵石柱庙梁氏寓居，始知沿江亦有贼，余遂不复前进，下午被贼搜出，端坐听天，吊打索断，掷余于地，遂以刀斫余头顶七八处，又以刀击左臂，筋骨几折，幸未发晕。逾时就卧草间。踵至者见受重伤，不复加刃。至十九日，舁回寝室，家已掳掠一空。六月杪勉强渡江，始能徐步·其三
作者：缪重熙
朝代：清

母子邀天幸，羁栖境倍屯。谁怜赤手厄，仍此素心人。惠异黔敖食，寒嗟范叔身。后先资接济，酬报是何辰。
庚申四月十三日，贼至，余拟避至江口，行抵石柱庙梁氏寓居，始知沿江亦有贼，余遂不复前进，下午被贼搜出，端坐听天，吊打索断，掷余于地，遂以刀斫余头顶七八处，又以刀击左臂，筋骨几折，幸未发晕。逾时就卧草间。踵至者见受重伤，不复加刃。至十九日，舁回寝室，家已掳掠一空。六月杪勉强渡江，始能徐步·其二
作者：缪重熙
朝代：清

草芦栖七日，寇退舁回家。病势欣方减，兵灾忽又加。省亲辞故里，侍疾到新沙。赖得神明护，清凉悟进瓜。
庚申申镇被寇即事
作者：缪重熙
朝代：清

义勇前朝纪，忠贞圣代需。不惊烽燧迩，自有鬼神扶。邑令传钧谕，绅耆募壮夫。各图营组练，四野萃车徒。矛戟同心演，糇粮勉力图。成师宜决胜，转战拟前驱。岂料龙城陷，还令马队趋。进援斯已矣，返旆盍归乎。庚夏鸱张甚，申乡豕突俱。寇来偏攘攘，兵集正于于。励我熊罴旅，歼兹鬼魅躯。誓师同奋发，击贼共欢呼。甫看蛇成阵，旋忧虎负隅。雌雄争未已，众寡势悬殊。遂使前仍却，因之胜转输。精军先覆殁，全队尽趑趄。弃甲诚堪恨，焚旗亦可吁。雄空挥剑戟，惨直剥床肤。逐北扬长策，追逃走健奴。编氓频被掠，硕彦半遭屠。劫夺齐贫富，侵渔伺有无。箧中收卞玉，簟内攫随珠。不惜超群士，谁怜绝世姝。芟夷犹草芥，践蹋等泥涂。伉俪应难庇，田园孰得娱。藏身依菽麦，匿影倩菇蒲。当局心原怖，旁观目欲瞿。蓉江随失陷，草野悉沦铺。枭獍偏顽梗，豺狼尽蠢愚。贡苛田万顷，宴侈酒千壶。士废诗书业，农荒稻蟹区。红颜填涧壑，白首叹桑榆。只是施威胁，何曾泯诈虞。轻佻工劫夺，戏侮肆揶揄。攻昧时毋失，成谋策勿迂。殊恩忆廊庙，劲旅盼京都。鹅鹳军将集，貔貅勇不诬。羽毛陈若日，旂旐望如荼。乱世怀平世，今吾感故吾。圣神蒙樾荫，趸毒敢长痡。
忆小湘从侄
作者：缪重熙
朝代：清

聚首京华握晤频，剧谭记得别离辰。风流才调宜时俗，洒落胸怀见性真。北坫未看荣夺锦，中州倏忽痛归神。萱堂矍铄今犹昔，足慰黄泉系恋身。
忆母
作者：缪重熙
朝代：清

萱阁暌违又一年，此中遥系正无边。惊魂渐定身应健，远思频添梦亦牵。子不如人悭蔗境，妇难尽力慨桑田。寒衣未授寒风起，佑我慈云祝向天。
忆里中应试诸人
作者：缪重熙
朝代：清

吾乡虽片壤，耕读能兼资。自遭兵燹后，人士多仳离。况复巷无人，大概因阻饥。即有好修者，何处可下帷。兹当因威振，丑类都诛夷。所在重文运，学校岂遽衰。哲匠采葑菲，勤者人泮池。今年举旷典，数案萃一时。故里纵萧索，不乏磊落姿。累试火候足，固将绝尘驰。观光在初学，亦望骥尾随。家驹与时彦，何幸逢昌期。云梯联步上，骏足贵不羁。拔茅以其汇，占吉当无疑。一一偿厥愿，此心良足怡。所恨南冠絷，被掳为凄其。何日得重见，各遂昔所期。其间有佳士，是我积年知。临风拭望眼，郁郁长相思。
挽从兄
作者：缪重熙
朝代：清
体裁：五言律诗

一病竟不起，何期遽哭君。风神难再挹，生死此长分。性戆怀偏直，情真意每殷。青冥安可返，怅望浦头云。
挽族祖执钧二首·其一
作者：缪重熙
朝代：清

少时入幕老来还，游屐争迎挹笑颜。仁是晏婴周族党，才如王粲爱溪山。已看独行垂型远，自觉和光步武难。只我更深知己感，每怀高谊涕将潸。
挽族祖执钧二首·其二
作者：缪重熙
朝代：清

晚年杖履乐优游，和靖风标冠等俦。薇馆赏花棋局净，竹溪放棹月华秋。生前属望垂青眼，殁后关怀到白头。厚意如公真爱我，幽明无间用情周。
方忠文公祠
作者：缪重熙
朝代：清

燕啄皇孙大业空，枉教筹策振英风。两朝宿学声名振，四字爰书诘责工。误国景隆偏宥罪，怜才广孝竟无功。煌煌赐谥昭殊典，聊慰忠魂冥漠中。
旅夜书怀
作者：缪重熙
朝代：清

扬子江头雁，飞来又几时。有怀牵别绪，失约爽归期。碧月悲帏梦，青灯旅夜诗。寄书长不达，膝下十旬离。
春晨即事六首
作者：缪重熙
朝代：清

晕绿裁红绚曲尘，清明甫过石泉新。江豚吹浪千层阔，山鸟鸣春一曲匀。秀野烟迷杨柳月，晴窗锦浣海棠春。绮罗风里增愁思，回首乡关隔水滨。年华弹指又东风，九十晴光点缀工。溪径停云拖浅碧，檐花醉日褪深红。情留燕乳鸠鸣里，春老莺啼蝶怨中。战伐未销金锁甲，群芳绮丽为谁同。绿杨如线草如茵，荏苒驹光岁月新。寄远未通江上信，思家怕览客中春。纸鸢风冷清明节，唳鹤时惊故里人。闻道西泠近乘胜，松关不复设遥巡。橐笔年来傍海霞，思乡心绪乱如麻。为珍遗泽垂黄卷，也学传经设绛纱。磨铁生涯非浅薄，式金风度要清华。虚怀只有娄师德，瑜瑾温和自古誇。几日花檐罨碧阴，蕉窗展卷薄寒侵。未妨坐定消春昼，真个书来抵馈金。贫贱只怜慈母老，平安聊慰旅人心。拟除烦恼如无事，妙悟当前仔细寻。茫茫天道竟无知，泡影生憎变幻奇。陷虏琼枝方折散，护庭慈竹复倾欹。剧怜懿范从兹杳，太息旋归未有期。积善门庭偏阨塞，心伤毕竟少良医。
春晨即事六首·其一
作者：缪重熙
朝代：清

晕绿裁红绚曲尘，清明甫过石泉新。江豚吹浪千层阔，山鸟鸣春一曲匀。秀野烟迷杨柳月，晴窗锦浣海棠春。绮罗风里增愁思，回首乡关隔水滨。
春晨即事六首·其三
作者：缪重熙
朝代：清

绿杨如线草如茵，荏苒驹光岁月新。寄远未通江上信，思家怕览客中春。纸鸢风冷清明节，唳鹤时惊故里人。闻道西泠近乘胜，松关不复设遥巡。
春晨即事六首·其二
作者：缪重熙
朝代：清

年华弹指又东风，九十晴光点缀工。溪径停云拖浅碧，檐花醉日褪深红。情留燕乳鸠鸣里，春老莺啼蝶怨中。战伐未销金锁甲，群芳绮丽为谁同。
春晨即事六首·其五
作者：缪重熙
朝代：清

几日花檐罨碧阴，蕉窗展卷薄寒侵。未妨坐定消春昼，真个书来抵馈金。贫贱只怜慈母老，平安聊慰旅人心。拟除烦恼如无事，妙悟当前仔细寻。
春晨即事六首·其六
作者：缪重熙
朝代：清

茫茫天道竟无知，泡影生憎变幻奇。陷虏琼枝方折散，护庭慈竹复倾欹。剧怜懿范从兹杳，太息旋归未有期。积善门庭偏阨塞，心伤毕竟少良医。
春晨即事六首·其四
作者：缪重熙
朝代：清

橐笔年来傍海霞，思乡心绪乱如麻。为珍遗泽垂黄卷，也学传经设绛纱。磨铁生涯非浅薄，式金风度要清华。虚怀只有娄师德，瑜瑾温和自古誇。
月暗秋城柝十二韵
作者：缪重熙
朝代：清

碧月连宵朗，中秋倍有情。如何敲急柝，陡觉暗层城。桂雾迷长岭，萝云罨太清。笛搀邻院韵，砧寂隔墙声。望讶蟾光敛，喧从雉堞盈。肃霜寒九节，杂响聚三更。冷想催刀尺，巡还和鼓钲。忽韬明镜影，定乏旅人行。漠漠重关影，凄凄细柳营。苍凉鸿又到，嘹唳鹤偏鸣。遥夜千门静，羁愁百感生。谁家蝴蝶梦，击破寸心惊。
梦姻丈殷子厚先生
作者：缪重熙
朝代：清

謦欬如亲接，谁知梦未真。可怜长逝魄，还忆远游人。积瘁嗟伤命，通经足立身。葭莩叨庇久，相契有前因。
洪表侄与余别三年矣，旅馆相逢，喜生意外，爰赋二律以赠之
作者：缪重熙
朝代：清

一别浮云世态更，晋陵劫火尚纵横。心头遥溯深离绪，海角相逢话旧情。往事不堪重记忆，宦游应许遂生平。烽烟未靖需材急，捧檄驰驱好请缨。亲知此日半雕零，却喜英风振北溟。荆树骈枝留棣萼，菤葹遗阁忆窗棂。看君继述承先志，慨我浮沉守一经。日暮途穷徒怅望，拟呼将伯盼垂青。
洪表侄与余别三年矣，旅馆相逢，喜生意外，爰赋二律以赠之·其一
作者：缪重熙
朝代：清

一别浮云世态更，晋陵劫火尚纵横。心头遥溯深离绪，海角相逢话旧情。往事不堪重记忆，宦游应许遂生平。烽烟未靖需材急，捧檄驰驱好请缨。
洪表侄与余别三年矣，旅馆相逢，喜生意外，爰赋二律以赠之·其二
作者：缪重熙
朝代：清

亲知此日半雕零，却喜英风振北溟。荆树骈枝留棣萼，菤葹遗阁忆窗棂。看君继述承先志，慨我浮沉守一经。日暮途穷徒怅望，拟呼将伯盼垂青。
海忠介公祠
作者：缪重熙
朝代：清

刚介本性生，侠骨天所值。时事慨以慷，抗疏严弹劾。市棺乃进言，爱君敢缄默。下以敦人伦，上以补衮职。外擢倡俭勤，清风诚可式。卒至死鞅掌，奇贫一无得。岂第古遗直，南都沐其德。
清明客感二首
作者：缪重熙
朝代：清

新柳垂条起复眠，清明春老欲飞绵。莺花早谢寻芳梦，鸠雨还防做冷天。子舍久违惊节候，申江乍暖换风烟。饧箫声里添惆怅，空忆松楸远近阡。清明何客不思家，况复狼烽处处哗。真假乱传讹战守，阴晴叠见幻云霞。红深桃坞方迷蝶，翠满杨枝已匿鸦。此日屋乌殊得所，不携书剑走天涯。
清明客感二首·其一
作者：缪重熙
朝代：清

新柳垂条起复眠，清明春老欲飞绵。莺花早谢寻芳梦，鸠雨还防做冷天。子舍久违惊节候，申江乍暖换风烟。饧箫声里添惆怅，空忆松楸远近阡。
清明客感二首·其二
作者：缪重熙
朝代：清

清明何客不思家，况复狼烽处处哗。真假乱传讹战守，阴晴叠见幻云霞。红深桃坞方迷蝶，翠满杨枝已匿鸦。此日屋乌殊得所，不携书剑走天涯。
薛茂才手诗见赠奉酬一首
作者：缪重熙
朝代：清

梓里闻清誉，苏门诵好辞。共深遗镞恨，聊慰望云思。诗酒论文日，溪山揽胜时。赠君无缟带，落寞愧相知。
读唐人乱离诗有感
作者：缪重熙
朝代：清

烽烟未靖切忧思，步月看云百不宜。皇旅行看风扫萚，妖氛应是雪融曦。劝餐每拂家人意，临变常怀履险时。纵获安居廑内顾，江乡何日慰斯饥。
述怀二首
作者：缪重熙
朝代：清

顾影长为永感身，何堪慈荫失三春。病中惫矣犹为客，梦里居然尚有亲。此后衔哀难称意，当年茹苦最伤神。欲书懿范扬先德，几度悲酸未忍陈。倥偬时势苦相催，转眼慈云即夜台。一拜岂知难再见，九原何日得重回。光阴八秩等閒过，阃范平生远近推。病极弥留悭一面，可怜衾枕未量裁。
述怀二首·其一
作者：缪重熙
朝代：清

顾影长为永感身，何堪慈荫失三春。病中惫矣犹为客，梦里居然尚有亲。此后衔哀难称意，当年茹苦最伤神。欲书懿范扬先德，几度悲酸未忍陈。
述怀二首·其二
作者：缪重熙
朝代：清

倥偬时势苦相催，转眼慈云即夜台。一拜岂知难再见，九原何日得重回。光阴八秩等閒过，阃范平生远近推。病极弥留悭一面，可怜衾枕未量裁。
里中閒步
作者：缪重熙
朝代：清

沧桑时世欲如何，转眼豪华慨逝波。毁到室庐人迹少，居邻墟墓死亡多。孱躯久病伤迟暮，浩劫当空历折磨。古往今来常若此，儒生只合悔蹉跎。
金陵杂咏五首
作者：缪重熙
朝代：清

梁代君王只慕禅，台城何事更求坚。半湾断壁围春草，尽有閒人学放鸢。江令幽居傍驿边，小姑祠畔草生烟。繁华历尽半平野，剩水残山满目前。石城犹是亘崔巍，胜国宫廷已就摧。何物壮观供放眼，报恩塔与讲经台。竹里茶铛袅篆烟，雨花冈下水清涟。閒中细品龙团味，不忆江心第一泉。半壁晴湖半壁山，胜棋楼下水湾环。莫愁留得无愁地，到此愁人也破颜。
金陵杂咏五首·其一
作者：缪重熙
朝代：清

梁代君王只慕禅，台城何事更求坚。半湾断壁围春草，尽有閒人学放鸢。
金陵杂咏五首·其三
作者：缪重熙
朝代：清

石城犹是亘崔巍，胜国宫廷已就摧。何物壮观供放眼，报恩塔与讲经台。
金陵杂咏五首·其二
作者：缪重熙
朝代：清

江令幽居傍驿边，小姑祠畔草生烟。繁华历尽半平野，剩水残山满目前。
金陵杂咏五首·其五
作者：缪重熙
朝代：清

半壁晴湖半壁山，胜棋楼下水湾环。莫愁留得无愁地，到此愁人也破颜。
金陵杂咏五首·其四
作者：缪重熙
朝代：清

竹里茶铛袅篆烟，雨花冈下水清涟。閒中细品龙团味，不忆江心第一泉。
闻杨司马仙游遥挽二首
作者：缪重熙
朝代：清

积岁应官著绩新，何期达岛遽归神。声名循吏兼廉吏，风度诗人并学人。叠守毗陵留善政，继权首郡沛深仁。怜才客路还收我，太息论文迹已陈。天中记得谒凫旌，白下依依话旧情。宦久却怜添短鬓，功多方拟请长缨。如何应诏来旗鹤，还望扬灵跨海鲸。鸿笔幸教传令子，贤书早达振家声。
闻杨司马仙游遥挽二首·其一
作者：缪重熙
朝代：清

积岁应官著绩新，何期达岛遽归神。声名循吏兼廉吏，风度诗人并学人。叠守毗陵留善政，继权首郡沛深仁。怜才客路还收我，太息论文迹已陈。
闻杨司马仙游遥挽二首·其二
作者：缪重熙
朝代：清

天中记得谒凫旌，白下依依话旧情。宦久却怜添短鬓，功多方拟请长缨。如何应诏来旗鹤，还望扬灵跨海鲸。鸿笔幸教传令子，贤书早达振家声。
闻汤秋史师在蜀诗以志慰二首
作者：缪重熙
朝代：清

繫怀函丈几多年，不道文旌已入川。怪底宦游难问讯，况当天末炽烽烟。会敷汉代师儒化，叠结程门文字缘。此日风前劳望眼，崎岖蜀道隔云烟。记得提携廿载前，风尘憔悴客幽燕。范张笃行超流俗，杨马宏词媲昔贤。自别阳春违化雨，空教山斗企遥天。而今始得平安信，喜极胪欢寐失眠。
闻汤秋史师在蜀诗以志慰二首·其一
作者：缪重熙
朝代：清
体裁：七言律诗

系怀函丈几多年，不道文旌已入川。怪底宦游难问讯，况当天末炽烽烟。会敷汉代师儒化，叠结程门文字缘。此日风前劳望眼，崎岖蜀道隔云烟。
闻汤秋史师在蜀诗以志慰二首·其一
作者：缪重熙
朝代：清

繫怀函丈几多年，不道文旌已入川。怪底宦游难问讯，况当天末炽烽烟。会敷汉代师儒化，叠结程门文字缘。此日风前劳望眼，崎岖蜀道隔云烟。
闻汤秋史师在蜀诗以志慰二首·其二
作者：缪重熙
朝代：清

记得提携廿载前，风尘憔悴客幽燕。范张笃行超流俗，杨马宏词媲昔贤。自别阳春违化雨，空教山斗企遥天。而今始得平安信，喜极胪欢寐失眠。
题麻姑仙人小影二首
作者：缪重熙
朝代：清

仙阙高依碧落中，往来跨鹤驭长空。游天戏海浑无定，斜絜神芦半露红。丰神绰约曳轻裾，凤翥鸾翔任所如。爬背当年遭斥后，可曾重款蔡经庐。
题麻姑仙人小影二首·其一
作者：缪重熙
朝代：清

仙阙高依碧落中，往来跨鹤驭长空。游天戏海浑无定，斜絜神芦半露红。
题麻姑仙人小影二首·其二
作者：缪重熙
朝代：清

丰神绰约曳轻裾，凤翥鸾翔任所如。爬背当年遭斥后，可曾重款蔡经庐。
秋日偕汤明书侄倩游莲花寺和嘉会俞社长原韵二首·其一
作者：缪钦
朝代：清
体裁：五言律诗

野望兴萧萧，闲吟破寂寥。桥通池水静，柳受晚风飘。茶熟云烟辟，诗成海岳摇。林深秋不到，绿叶未全凋。
秋日偕汤明书侄倩游莲花寺和嘉会俞社长原韵二首·其二
作者：缪钦
朝代：清
体裁：五言律诗

不是草堂东，如何杜老同。道貌浑非俗，清标自可风。流泉依夕磬，落日隐归鸿。此席堪为侣，梅花与竹松。
风雨
作者：缪钦
朝代：清
体裁：七言律诗

帘卷西窗昨夜风，浓云密布倏千重。惊寒雁断秋声里，滴泪花翻暮雨中。霜气暗催枫叶赤，乡心愁对腊灯红。长安日近宜先霁，策马来朝类转蓬。
有怀
作者：缪霖
朝代：清
体裁：七言律诗

天遣征鸿故故迟，谪仙消息杳难知。自怜顾影思乡日，转忆临岐把袂时。沽酒破愁嫌少力，赏花添恨惜无姿。倚楼正复深惆怅，帘外偏闻叫子规。
署楼夜望
作者：缪霖
朝代：清
体裁：七言绝句

长空云敛月光澈，四面青山尽凹凸。烟柳迷离乌鹊飞，美人不见心愁绝。
除夕
作者：缪鹤鸣
朝代：清

年华荏苒又残冬，云水为家事事慵。酒债虽无诗债逼，俗情渐淡道情浓。霜天一字还乡雁，烟寺三声报晓钟。问我金丹真口诀，庵前笑指岁寒松。
帘
作者：缪麟书
朝代：清
体裁：七言律诗

疑城一道白为光，懒上虾须蕴夕香。珠押当风怜几曲，湘文织雨漫成行。尘遮燕寝秋云薄，月漏鸡窗夏簟长。倘有话私情不断，春波摇曳满兰堂。
月中桂
作者：缪麟书
朝代：清
体裁：七言律诗

琳宫清馥本无俦，吴质闲来几度修。岂有人间移作种，自来天上独为秋。古香不许尘心玩，落子安容下界收。何处白榆星作伴，还应百尺仰高楼。
梅花
作者：缪麟书
朝代：清
体裁：七言律诗

欲问南枝何处边，岭头刚好物华妍。本无野气称香祖，可是神人号谪仙。月满空山原自照，烟笼绣幔为谁搴。琼英绛萼难描画，入定应同枯木禅。
梅花诗用瓯北集原韵二首·其一
作者：缪麟书
朝代：清
体裁：七言律诗

一枝春信澹烟微，已觉寒余减却威。老干不嫌花渐少，芳蕤还趁雪初飞。前生应是心如铁，今日偏看玉作衣。问我韶华年半百，琼笺擘处和香霏。
梅花诗用瓯北集原韵二首·其二
作者：缪麟书
朝代：清
体裁：七言律诗

本无诗兴怯凭栏，为是寻檐索笑看。旧日丰姿怜太瘦，眼前霜气带余酸。却看锄月连松种，已具调盐和菊餐。莫叹无知空岁暮，要将领袖百花端。
燕泥
作者：缪麟书
朝代：清
体裁：七言律诗

春社元禽到画堂，拮据营室事雕梁。分将芳草根头滑，衔得梨花瓣下香。雨湿难干情睥睨，风斜欲堕力匆忙。闵斯鬻子年年惯，赖汝绸缪作主张。
镜
作者：缪麟书
朝代：清
体裁：七言律诗

鸾鹊临春别有神，江心铸就此中身。非关忧喜能如我，只为妍媸自在人。月写空庭清是色，水含元气澹为真。何如胸具千秋鉴，温室虚堂一座陈。
香
作者：缪麟书
朝代：清
体裁：七言律诗

萧斋寂寂净铅华，何必沉香学佛家。安得朝衫携满袖，自然书案等生花。竹床自在安禅稳，兽炭无须逆鼻嗟。恰好博山添百和，芸窗结作赤城霞。
挽郭嵩焘联
作者：罗世焜
朝代：清
体裁：联

抱道德文章而未竟其用，遇也命也天也；感时行物生之妙以无言，神与仙与佛与？
过合州
作者：罗为赓
朝代：清
体裁：五言律诗

放舟天未晓，梦醒日初晴。云绘远山色，江流急雨声。岸沙留虎迹，炊霭见荒城。在昔繁华地，荒凉感客情。
过合州
作者：罗为赓
朝代：清

放舟天未晓，梦醒日初晴，云绘远山色，江流急雨声。岸沙留虎沙，炊霭见荒城，在昔繁华地，荒凉感客情。
题黄鹤楼
作者：罗亭馨
朝代：清
体裁：联

莫嫌我辈题诗晚；又见仙人跨鹤来。
偕友游秦人洞值雨宿洞前村舍
作者：罗人琮
朝代：清
体裁：古风

烟雨空濛走洞口，村舍山光摇户牖。层蹬嵯峨穷追攀，长吟相看相携手。坐听孤猿啸流泉，猿声啾啾泉涓涓。秦人不放桃花出，东风一夜长苔鲜。明朝人事便陈迹，醉过春华谷雨天。
将经理桃川选僧住洞傍大士庵于其往作诗送之用刘禹锡百韵
作者：罗人琮
朝代：清
体裁：古风

秋风爽气新，閒斋坐寥寂。虫鸣奏众音，松竹舒长碧。岩壑胎白云，悠然散复积。远霞照巉峰，低烟萦涧碛。抚景感流波，澄怀缅往蹠。高蹈幻清虚，惆怅壶天隔。制宇逮祖龙，丹砂烦涉陟。方士肆欺罔，迷深易投隙。当时怨焚坑，抑且失阡陌。茫茫酷烈中，安得守夙昔。商山及海上，宁必心所怿。伊人秉奇情，胜地杳独觅。始图出煎熬，终乃忘迁革。嬴政委沙丘，鲍鱼残地脉。岂知殴逐间，长生自敷锡。物变徵天时，无庸传纪历。种桃杂园畴，扃此世外宅。藏书几万卷，翠微成帷幂。越彼晋太元，机暗久未析。渔郎沅南秀，溪上泛孤鹢。顾盼林麓幽，青萝垂绝壁。但栖猿鹤俦，何从著游屐。忽睹落花红，片片随涓泽。沿溪忘羡鱼，目辨岩光赤。因之叩元关，遂尔泄深阒。接待犹人寰，杜处甘遁癖。入山知秦事，汉魏胡委折。饮客浆澄湛，食客饭玓瓅。仙界等魂游，尘根驰心轭。往留天风飕，归辞晨星哲。重思续前梦，疑误如绊靮。渊明千古人，羲皇交一帟。寄栖地下枝，心种天上核。譬之秋夜蝉，高唫吸清液。又如凌霄鹤，逸韵耸危脊。萧条谢世网，喻志起物役。爰记旷尚踪，咏歌通由绎。昌黎持正论，斥佛尊置舄。未肯曹神山，记梦语潦沥。目之为荒唐，画党不相惕。端明驳杀鸡，标语起捍格。仙固无杀理，何妨聊一剧。致令后代儒，纷纷疑填膈。何况瞿氏童，入洞誇观弈。读书不求解，两君亦负责。弃置勿复道，达识戒拘迫。何当轻平反，遽用加指摘。我住源下郊，考详汇载籍。芒鞋纵披寻，私抱异来觌。危桥空斜横，元车邈陈迹。独馀洞上泉，千丈挂白绎。淙淙泯去来，日夜送疏槭。空杉兼乔松，苍光相荡射。箕踞发深省，悽凉穷探索。成连贻海岛，悲深翻沙砾。此身在何许，奚问羊与石。移情匪无由，至道挹微击。侧闻杖化龙，更传凫振翮。二事悭一遇，洞天迷寸尺。廿年履艰辛，丁此沧桑易。迩者谬释褐，生理犹逼窄。归来守饥寒，出门步不百。浪许穷五岳，灵秘手自辟。奈何几案物，登临翻值阨。累代崇釐祝，璀璨悚心魄。亭阁连别馆，皎洁摇虚白。劫火蔓荆榛，龙象泣永夕。不闻缁黄咒，徒恣狐魅适。初招老头陀，九门聊先掖。建彼峦上庵，茅竹供搜摭。苦乏开士韵，布置昧所择。无从爽观游，安希称禅辟。选僧如选士，后效徵前历。徒怀辨惠流，微存彼法的。嘉子持娟修，亭亭挺霜柏。画里与琴心，追琢几良璧。要取驯暴虎，讵止信蛮貊。愿言托名区，清静留经画。大事黜惰慢，坚忍如茹檗。诸天来有时，群山宛牙戟。遐想通高真，如何生沉溺。葺废举坠务，重开志功伯。指屈菊花天，扁舟来憩息。奏曲看星稀，传瓷待露滴。厨下餐黄精，世味薄鸡蹠。谷空涨磬钟，魔消偃干戚。敢言五不男，庶几恬心激。顾念山野姿，终鲜干时策。惟应补残书，百城主登斥。悬岩望沙门，赤壁梦羽客。时复受生徒，绛帐专讲席。荣辱两无关，人天或有益。古之大力人，遇物涣然释。身可系安危，名自重竹帛。其流震非常，真宰毫未掷。时濡事不起，寄傲频岸帻。我欲跨青驴，渡海双掌拍。方将弄星辰，宁尔叹虺蜴。不然筑精舍，遗桃尚可摘。与子学无生，心迹解忧戚。
杂咏
作者：罗人琮
朝代：清

平生作计许吾曹，肯向千秋觅剩膏。觉悟偏生标一指，神明固胜画三豪。全天自合同樗栎，与世何当学桔槔。闲却此身休运甓，姑从痛饮快持螯。
溪游
作者：罗从绳
朝代：清

孟冬刈稻了，原野尚幽清。偶然成独往，遂惬山水情。行行不觉远，隐隐闻溪声。石发拖秀茜，潭影涵空明。爰憩石磴上，于以濯尘缨。逝水去不返，岁暮将何成。
过逸龙庵采椿叶
作者：罗从绳
朝代：清

夕照敛春山，众鸟啼春暮。散襟步清溪，幽思将谁诉。溪曲出钟声，行到鸣钟处。钟静佛无言，清香在高树。攀条采其荣，氤氲满归路。此日良已足，春风任来去。
挽张之洞联
作者：罗会坦
朝代：清
体裁：联

梁木其坏乎，哲人其萎乎，问天下将安仰；江汉以濯之，秋阳以暴之，舍夫子谁与归。
集字赠林昌彝联
作者：罗伯宣
朝代：清
体裁：联

古人与稽，因喻此乐；知己之感，时系诸怀。
春晚
作者：罗修兹
朝代：清

斋居白昼静，桃李绿阴生。鸟性悦暄节，山光开骤晴。碧苔缘不尽，红雨落无声。未惜春将暮，悠悠玩物情。
九月崇效寺登高因至法源寺
作者：罗修源
朝代：清

空庭落叶又成堆，近郭招携胜引来。古寺夕阳偏有色，寒香老圃未全开。图传妙墨松声寂，阁倚晴空雁影回。珍重大安残碣在，匆匆更与拂苍苔。
家大人避暑秀山傅京兆偕诸前辈过访
作者：罗元琦
朝代：清

纳凉依静院，连辔喜经过。飞盖思京国，寻踪到薜萝。梦回青琐远，地迥白云多。坐隐追仙躅，何人烂斧柯。
挽宫保刘苏村先生
作者：罗元琦
朝代：清

大星中夜陨边营，箕尾宵乘雷电声。一死讵能酬圣主，九重早已谅书生。鸿文久播推前辈，清德云亡痛老成。祖奠遥闻滇父老，碧鸡坊外送行旌。
黄河泛舟
作者：罗元琦
朝代：清
体裁：诗

洪波舣楫泛中流，凫淑鸥汀揽胜游。
数点渔舟歌欸乃，诗情恍在白苹洲。
读阴二所寄诗
作者：罗兆甡
朝代：清

孤影无情难一语，残镫余焰暖三更。新诗读罢出门望，今夕梦从何处行。
铜雀台
作者：罗兆甡
朝代：清

漳河曲曲泻平沙，魏武移浇铜雀花。儿女销尽英雄骨，遗言逆望望陵哭。生作疑冢七十余，知尔西陵何处居。毕生辛苦为谁忙，欢娱极处尽悲凉。龙泉欲吼飞光绝，不到今时已断肠。
麻柳湾
作者：罗兆甡
朝代：清

宛是当年载酒时，一湾春水映疏篱。山花莫讶人非昔，且属东风爱惜吹。
苏州广肇山庄正厅联
作者：罗六峰
朝代：清
体裁：联

三月烟花连虎阜；十年灯火忆羊城。
送易南有之官南安
作者：罗典
朝代：清

纯孝先生眉发青，长安络马向南溟。入云高盖迎征鞅，流水离琴送驿亭。满地春风人似柳，一塘芳草客如萍。独怜泼墨供持赠，竹叶梅花总性灵。
挽曾国荃联
作者：罗嘉穱
朝代：清
体裁：联

再造佩甄陶，当年即事原情，浩荡曾邀宽议诏；殊勋震中外，此日鞠躬尽瘁，馨香足慰老臣心。
北上周春田主政邀饮小西门酒楼
作者：罗国俊
朝代：清

湘水西来曲曲环，卸帆且得暂时闲。柳花满店春阴薄，莺语留人别意悭。万点落红衣上雨，一痕浓绿酒中山。凭君无限殷勤意，烂醉狂歌鼓棹还。
代叔公挽侄媳联
作者：罗士琳
朝代：清
体裁：联

七族尽同声，赞XX从舅从姑，相吾家贤阮；一朝成永逝，对此日佳儿佳妇，忆卫国庄姜。
巧对
作者：罗士琳
朝代：清
体裁：联

服不氏穿不借走华不注；孙行者挑行李上太行山。
挽张松崖母厉太夫人联
作者：罗士琳
朝代：清
体裁：联

羡姊三迁训子，四行劻夫，计平生妇职无亏，仉氏班姬堪并拟；恸我十年炊臼，九月废莪，想此后泉台有伴，小姑从母定相亲。
挽张铸台联
作者：罗士琳
朝代：清
体裁：联

命也何如，无禄竟难沾薄禄；天乎欲问，广文可许作修文。
挽赵莲溆联
作者：罗士琳
朝代：清
体裁：联

恸生不逢辰，母在堂，妾在帷，弱女在闺，更嗣续犹虚，剧怜朝露先零，定卜此时难瞑目；叹我无知己，家多故，身多病，命途多舛，信友朋最笃，岂料晨星又落，相期后至共论心。
挽陈嘉树联
作者：罗士琳
朝代：清
体裁：联

追思患难相依，感适馆授餐，谈经讲学，薪传已阅廿年，讵者番频阻风帆，致我迟来，空展遗容成没世；可惜封圻未转，算巡方煮海，陈臬维藩，棠荫仅留三省，恸此际才停露冕，值君小极，误投蠲庳丧斯文。
桃花庵三贤祠联
作者：罗士琳
朝代：清
体裁：联

杨柳拂堤塍，追溯前徽，于宋历仁宗两世；桃花遍祠宇，传来美谥，至今合文献三忠。
桃花庵三贤祠联
作者：罗士琳
朝代：清
体裁：联

胜地景芳徽，卅载三贤俱典郡；同龛昭祀典，两文一献共称忠。
水仓门联
作者：罗士琳
朝代：清
体裁：联

玉瓒何烦裨灶禳；金莲永免祝融灾。
贺人完姻联
作者：罗士琳
朝代：清
体裁：联

凤鸟于飞，宾亲以礼；金玉为宝，婚悦宜家。
贺人完姻联
作者：罗士琳
朝代：清
体裁：联

十月维阳，嘉耦曰配；三星在户，吉事有祥。
贺人完姻联
作者：罗士琳
朝代：清
体裁：联

闻凤窥丹穴；乘鸿驾紫烟。
贺陈嘉树60寿联
作者：罗士琳
朝代：清
体裁：联

有才子八人，采献莱衣，林壬大备；先立春三日，厘延柑酒，花甲初周。
台南竹枝词
作者：罗大佑
朝代：清

鹿耳真天险，波涛无日无。春残风信转，沙涌更何如。布谷催耕早，嘉禾熟麦秋。入冬仍秀实，一岁两丰收。城西歌舞场，当门皆艳妆。何因矜黑齿，镇日嚼槟榔。城启牛车入，归时趁晚霞。祇防逢狭路，争道互喧哗。蜥蝪本无声，遍缘四壁鸣。宵深闻嘎嘎，翻讶鸟支更。怪尔缗蛮鸟，笼来别有情。画眉眉不画，无乃负虚名。
台南竹枝词·其一
作者：罗大佑
朝代：清

鹿耳真天险，波涛无日无。春残风信转，沙涌更何如。
台南竹枝词·其三
作者：罗大佑
朝代：清

城西歌舞场，当门皆艳妆。何因矜黑齿，镇日嚼槟榔。
台南竹枝词·其二
作者：罗大佑
朝代：清

布谷催耕早，嘉禾熟麦秋。入冬仍秀实，一岁两丰收。
台南竹枝词·其五
作者：罗大佑
朝代：清

蜥蝪本无声，遍缘四壁鸣。宵深闻嘎嘎，翻讶鸟支更。
台南竹枝词·其六
作者：罗大佑
朝代：清

怪尔缗蛮鸟，笼来别有情。画眉眉不画，无乃负虚名。
台南竹枝词·其四
作者：罗大佑
朝代：清

城启牛车入，归时趁晚霞。祇防逢狭路，争道互喧哗。
台南竹枝词·其四
作者：罗大佑
朝代：清
体裁：词

城启牛车入，归时趁晚霞。祗防逢狭路，争道互喧哗。
和张芗田大令鸿书追忆词用渔洋山人秋柳韵
作者：罗大佑
朝代：清

飘泊东风黯醉魂，才人新怨赋长门。花移别馆莺无力，泥落空梁燕有痕。芳草已迷柳杨渡，扁舟何处苧萝村。梨云庭院深如海，悽绝萧郎莫更论。芙蕖散乱不禁霜，菱叶荷花空满塘。旧谱怕翻金缕曲，赠衣犹压綵罗箱。痴心私誓酬妃子，称意行云负楚王。重过海棠花下路，深情还问碧鸡坊。落絮游丝惹舞衣，回头万恨事全非。琴弹怨调弦声涩，莺唤残春花影稀。千点黄金和泪铸，几年碧海变尘飞。人间多少閒牛女，银汉迢遥一例违。铜驼清泪共君怜，绮岁风怀渐化烟。犀角有灵心的的，茧丝无绪意绵绵。口脂香恋如花梦，髀肉心伤似水年。哀乐纷纭须忏悔，閒愁抛付白鸥边。
和张芗田大令鸿书追忆词用渔洋山人秋柳韵·其一
作者：罗大佑
朝代：清

飘泊东风黯醉魂，才人新怨赋长门。花移别馆莺无力，泥落空梁燕有痕。芳草已迷柳杨渡，扁舟何处苧萝村。梨云庭院深如海，悽绝萧郎莫更论。
和张芗田大令鸿书追忆词用渔洋山人秋柳韵·其三
作者：罗大佑
朝代：清

落絮游丝惹舞衣，回头万恨事全非。琴弹怨调弦声涩，莺唤残春花影稀。千点黄金和泪铸，几年碧海变尘飞。人间多少閒牛女，银汉迢遥一例违。
和张芗田大令鸿书追忆词用渔洋山人秋柳韵·其二
作者：罗大佑
朝代：清

芙蕖散乱不禁霜，菱叶荷花空满塘。旧谱怕翻金缕曲，赠衣犹压綵罗箱。痴心私誓酬妃子，称意行云负楚王。重过海棠花下路，深情还问碧鸡坊。
和张芗田大令鸿书追忆词用渔洋山人秋柳韵·其四
作者：罗大佑
朝代：清

铜驼清泪共君怜，绮岁风怀渐化烟。犀角有灵心的的，茧丝无绪意绵绵。口脂香恋如花梦，髀肉心伤似水年。哀乐纷纭须忏悔，閒愁抛付白鸥边。
寄怀吕幼连参军兆璜
作者：罗大佑
朝代：清

二月桃花取醉宵，锦筵笙管促征桡。事如晓梦无留影，情似春波有暗潮。沧海屯田佐充国，山城禅悦泠参寥。鸳雏飞散黄鹂晚，万里寒天急暮雕。
春情
作者：罗大佑
朝代：清

柳条漾碧草毵毵，蝶妥莺捎花气酣。斜立熏笼温睡鸭，绮窗无语梦江南。晓风紫陌嫩晴天，杏子衫轻乍换绵。似向石家楼畔醉，绿珠花底试秋千。
春情·其一
作者：罗大佑
朝代：清

柳条漾碧草毵毵，蝶妥莺捎花气酣。斜立熏笼温睡鸭，绮窗无语梦江南。
春情·其二
作者：罗大佑
朝代：清

晓风紫陌嫩晴天，杏子衫轻乍换绵。似向石家楼畔醉，绿珠花底试秋千。
月夜溪桥散步
作者：罗大佑
朝代：清

皎月自东升，光照千山昼。长桥蹑飞空，倒影泻奔溜。寒潭净泥沙，岩崩石骨瘦。波痕浸虚白，表里尽通透。幽人一散步，惜此光明候。万籁浩无声，木末严风逗。数舟依浅濑，明灭镫如豆。欲去闻清讴，余响入遥岫。夜静群动收，百物同一息。逝者如斯夫，奔流无停刻。如彼明月光，西没复东出。昭昭河汉间，不碍蟾蜍蚀。一元运终始，伟哉造物力。水亦长无尽，月亦永无极。流观宇宙内，妙理寻可得。仰首视高天，万古青苍色。
月夜溪桥散步·其一
作者：罗大佑
朝代：清

皎月自东升，光照千山昼。长桥蹑飞空，倒影泻奔溜。寒潭净泥沙，岩崩石骨瘦。波痕浸虚白，表里尽通透。幽人一散步，惜此光明候。万籁浩无声，木末严风逗。数舟依浅濑，明灭镫如豆。欲去闻清讴，余响入遥岫。
月夜溪桥散步·其二
作者：罗大佑
朝代：清

夜静群动收，百物同一息。逝者如斯夫，奔流无停刻。如彼明月光，西没复东出。昭昭河汉间，不碍蟾蜍蚀。一元运终始，伟哉造物力。水亦长无尽，月亦永无极。流观宇宙内，妙理寻可得。仰首视高天，万古青苍色。
登楼赠畿臣
作者：罗大佑
朝代：清

山城木落乱蝉秋，剑水嵯峨拥石流。远道凉风催塞雁，极天诗兴落沙鸥。一官浮世笑五斗，与子提壶销百忧。聊话廿年刀剑事，暮云吹角向夔州。
舟泛彭蠡
作者：罗大佑
朝代：清

叠浪浮终古，中流混太清。地吞章贡阔，天入楚吴平。薄宦常为客，孤槎又远征。匡君招手语，去住总关情。
读山谷集
作者：罗大佑
朝代：清

高岩插天石笼篵，飞瀑薄石孤根动。金眸苍鹰立突兀，摩空瞥击毛禽恐。双井水煮云腴茶，肝肺竹木森丫杈。取琴再弹亢以节，顿洗人世千筝琶。
读山谷集
作者：罗大佑
朝代：清
体裁：古风

高岩插天石笼篵，飞瀑薄石孤根动。金眸苍鹰立突兀，摩空瞥击毛禽恐。双井水煮云腴茶，肝肺竹木森桠杈。取琴再弹亢以节，顿洗人世千筝琶。
送史香九之台阳
作者：罗大佑
朝代：清

短布单衣一剑雄，片帆春渡鹿门东。穹庐毡怅腥云黑，晓日蛮花驿路红。世态雨云成底事，壮怀鞭镫欲论功。才人新草筹边檄，定有元戎拜下风。
题杨雪沧观察浚燕台看月图
作者：罗大佑
朝代：清

骚人揽明月，独上黄金台。千里一凭眺，幽燕气壮哉。高寒俯城阙，清啸出蓬莱。知有匡时略，长天首重回。
恭读常太翁老先生爱吟草殉节录赋赠四律
作者：罗大奇
朝代：清

龙兴人瑞盛，燕翼象贤多。生己标聪慧，功还密琢磨。绣肠罗万卷，云步捷三科。诗礼家风振，椿庭养太和。十载膺遴选，学优仕更优。不辞山县僻，长抱玉壶秋。惠入巴人曲，仁销蜀客愁。弦歌琴韵叶，作宰并言游。武事文儒备，金川运饷行。忽遭蛮劫夺，那让寇纵横。壮志挥长剑，丹心报大清。生祠溪水畔，千载著芳声。青简为谁编，昭忠姓字传。浮生抛异地，劲节上参天。义足扬亲德，恩宜荫子贤。褒荣三世外，华冑庆绵绵。
恭读常太翁老先生爱吟草殉节录赋赠四律·其一
作者：罗大奇
朝代：清

龙兴人瑞盛，燕翼象贤多。生己标聪慧，功还密琢磨。绣肠罗万卷，云步捷三科。诗礼家风振，椿庭养太和。
恭读常太翁老先生爱吟草殉节录赋赠四律·其三
作者：罗大奇
朝代：清

武事文儒备，金川运饷行。忽遭蛮劫夺，那让寇纵横。壮志挥长剑，丹心报大清。生祠溪水畔，千载著芳声。
恭读常太翁老先生爱吟草殉节录赋赠四律·其二
作者：罗大奇
朝代：清

十载膺遴选，学优仕更优。不辞山县僻，长抱玉壶秋。惠入巴人曲，仁销蜀客愁。弦歌琴韵叶，作宰并言游。
恭读常太翁老先生爱吟草殉节录赋赠四律·其四
作者：罗大奇
朝代：清

青简为谁编，昭忠姓字传。浮生抛异地，劲节上参天。义足扬亲德，恩宜荫子贤。褒荣三世外，华冑庆绵绵。
挽张之洞联
作者：罗天枢
朝代：清
体裁：联

名世间生，公实扬历三朝，安危所系；大星忽陨，天不慭遗一老，中外皆惊。
贺子中进士联
作者：罗天池父
朝代：清
体裁：联

谁谓进士难，小儿取之如拾芥；莫云秀才易，老夫望之若登天。
夏夜呈向宾门先生
作者：罗天阊
朝代：清

皓月出林表，长空星欲稀。白云凝绿树，翠叶增清辉。四山虫语乱，栖鸟时复飞。爱此不能寐，抚琴为一挥。但患古调难，岂患知音稀。花下三弄余，相对共忘机。愿言长契洽，莫使寸心违。
夏日喜静山诸君过我留饮赋此
作者：罗天阊
朝代：清

山居卧病苦炎氛，诸君过我何殷勤。临江冒暑呼船渡，冲破山前如火云。我闻静山佳致地，窈窕幽邃真无比。久欲登临奈病何，曾有新诗倩人寄。自是悠然得我心，西塘之畔劳相寻。入门不叙寻常语，便指南轩东壁琴。琴鸣三叹还《五噫》，羽急宫缓知不知。贫家客至无佳奉，鸡黍盘餐酒一卮。知己相逢好放怀，冯公郭子记重来。阿咸过我不知数，约醉林竹已三回。惟有皇敷与建中，去年一别各西东。暮云春树窗前月，一段相思几处同。同来聚首坐茅屋，好看门前松与竹。二物从来不改常，交情得此亦云足。
春日寄怀晚香山人
作者：罗天阊
朝代：清

雁书潦草不可识，目断天涯长叹息。术士今无缩地功，春山愁煞芝兰色。梦魂昨夜坐君旁，花里寻诗字字香。邻鸡不合声三喔，只剩幽辉冷半床。
和刘倬之湖上
作者：罗孙耀
朝代：清

药屿花源一钓矶，相看终日坐忘机。寒空波影鱼微动，夕照林声鸟尽归。近处未能供茗具，远游犹及制山衣。知君笑我多疏放，池日黄龙定是非。
湖阁夜雨
作者：罗孙耀
朝代：清

溜泻檐阶锁夕烟，竹声松响共萧然。一天雨掩闲吟阁，半夜风横罢钓船。花委暮林香漠漠，草低寒砌色芊芊。此心不逐疏棂去，好背孤镫便学禅。
二月十三夕月同李兴韬散步溪上
作者：罗宁默
朝代：清

怜兹寒光内，犹是汉时月。笼堤竹万梢，层影漾高洁。青溪澹欲无，坐久遥烟发。花香度平楚，人语出木末。斯时正洗心，选意别幽豁。
佘前民白衣庵置酒
作者：罗宁默
朝代：清

入林且缘径，不知身在山。豁然上空绿，一刹如云闲。万峰次其前，樵声相往还。折竹落霜粉，长萝垂烟鬟。故人肯相待，展席青葱间。高秋带静色，百虑早自删。我何欲为异，临风共颓颜。
香山送万眉仙别
作者：罗宁默
朝代：清

君又不肯住，悠悠安所之？出门菊花发，前路霜风吹。别只写江赋，秋应学宋悲。我归期亦近，相去略参差。
再游三游洞
作者：罗宏备
朝代：清

蕙服芒鞋早办装，重来携酒兴犹狂。临风野啸随溪响，出谷春衣带草香。洞口土花封古字，山腰人影动斜阳。扪岩姓氏谁堪语，一片寒碑白侍郎。
峡中竹枝词
作者：罗宏构
朝代：清
体裁：词

九月鲟鳇上峡游，千钱一夜买矶收。家家解食生鱼子，一丈身长五尺头。
挽曾国荃联
作者：罗宗美
朝代：清
体裁：联

节麾千里别，风餐露宿，噩耗惊传，悔博微名负知己；升斗半生谋，栋折榱崩，孤寒失庇，勉循遗训勖同寅。
野眺
作者：罗廷琛
朝代：清

春水参差涨野塘，低田三月始分秧。疏疏看过酴醾雨，曲曲行随薜荔墙。深树鸣鸠桑葚紫，午风团蝶菜花黄。石桥逦迤村西路，时有人家煮茧香。
伯牙台联
作者：罗志让
朝代：清
体裁：联

流水清音，钟子期悠然入耳；广陵绝调，嵇叔夜同此伤心。
哀戴澧
作者：罗志让
朝代：清

岁在癸丑春二月，天狗堕地来朱方。卓然有士年八十，姓戴名澧颀而长。平生好学精篆隶，古文一册垂光芒。踽凉宜入独行传，耻与流俗相低昂。忽闻城陷泪横臆，灭寇无术心回遑。呜呼彭咸古来有，誓往从之归帝乡。招魂祭葬衣冠在，翩然披发下大荒。
秋感
作者：罗志让
朝代：清

秣陵今已撤重围，帐下偏裨著锦衣。鸿雁远传霜信至，鹭鸶低傍水田飞。渐看废垒生秋草，何处寒砧捣夕晖。多少故人明月夜，相思相望未言归。
薄暮舟行白塔河
作者：罗志让
朝代：清

扁舟摇落日，极浦生明霞。垂杨阴杳霭，柔橹声咿哑。迢迢见归犊，隐隐闻啼鸦。浣女缘曲岸，钓叟当圆沙。溪风拂絺绤，汀月横窗纱。吾羡张志和，泛宅为生涯。
行丹阳道中
作者：罗志让
朝代：清

岭上浮云湿，春寒昨夜知。水喧争涧急，钟远度村迟。短犊归前浦，栖霞绕暮枝。重来经此地，定是杂花时。
阻风登燕子矶
作者：罗志让
朝代：清

大风掣水水尽飞，阳侯出波阻我归。况复远山衔落日，轻舟急系燕子矶。燕子矶前一片石，危亭下瞰江水白。神禹万古开洪荒，蛟龙千里藏窟宅。指点京口列三山，兀然可望不可攀。平沙直与青冥接，远树但在微茫间。我今攀萝恣吟望，匹练襟天使心壮。回思局促坐篷窗，敢向风姨拜佳贶。
挽曾国荃联
作者：罗志霖
朝代：清
体裁：联

为国家歼巨寇拯灾黎，以一身历任诸艰，洵不愧中兴元老；忆往昔录菲才分桪照，甫数月未瞻风采，遽争谈没世勋名。
挽于式枚联
作者：罗惇曧
朝代：清
体裁：联

国故罗胸，惜哉不就横云稿；陆居无地，凄绝难寻野史亭。
挽张之洞联
作者：罗惇曧
朝代：清
体裁：联

只鸡敢忘桥公语；好士今无六一贤。
挽张百熙联
作者：罗惇曧
朝代：清
体裁：联

万方声一慨，吾道欲何之，正气沦亡，岂独才人多涕泪；穷年忧黎元，太息肠内热，英灵来往，忍亡公等系安危。
挽张百熙联
作者：罗惇曧
朝代：清
体裁：联

公足千古，自有史书，述德困万言，至竟诔辞艰一字；受知八年，爱逾骨肉，痛深经累纸，但盈哀恨不成声。
挽杨士琦联
作者：罗惇曧
朝代：清
体裁：联

追思便坐深谈，太息时闻忧国语；每想退闲高致，伤心忍读泛湖诗。
挽潘博联
作者：罗惇曧
朝代：清
体裁：联

填海矢精诚，乃以文人坚自晦；义师出权变，不为功首怆予心。
挽蔡锷联
作者：罗惇曧
朝代：清
体裁：联

沟水刺船回，惜别公园曾几日；危棋急劫后，仗谁沧海遏横流。
挽黄远庸联
作者：罗惇曧
朝代：清
体裁：联

早知平等冤亲，何必分明问仇者；熟计苟全性命，愿将愚鲁祝来生。
挽黄远庸联
作者：罗惇曧
朝代：清
体裁：联

清才赋鹦鹉；奇恨郁鸱夷。
挽黄远生联
作者：罗惇曧
朝代：清
体裁：联

生夺其命，死污其名，彼何人者；以文累身，以智速祸，宁非天耶。
杜密
作者：罗惇衍
朝代：清

前后同称三李杜，阳城厉俗志翘然。丹心座上惭王昱，青眼尘中识郑玄。党锢英名先怒虎，休扬令闻罪寒蝉。逃刑避难非臣节，卓行今犹并颍川。
林逋
作者：罗惇衍
朝代：清

有人嵩少买松关，新侍君王泰贷还。风雪半湖梅对屋，云霄万里鹤归山。庐犹傍墓魂应恋，名不因诗稿可删。一棹江淮寻旧梦，倦游回首自萧间。
羊祜
作者：罗惇衍
朝代：清

不见降幡出石头，襄阳遗爱断碑留。东征苦进平吴策，南渡先防避狄秋。身后功名归武库，闺中封邑继酂侯。怪君早识王夷甫，未向朝廷进一筹。
梦中作
作者：罗执桓
朝代：清

买得扁舟便是家，一竿一网寄生涯。晚来独醉西风里，卧看芙蓉两岸花。
挽王国维联
作者：罗振玉
朝代：清
体裁：联

故人慷慷多奇节；书卷消磨绝可怜。
甘凉途中杂咏
作者：罗文俊
朝代：清

闇门列戍拥飞沙，毳幕毡裘久一家。饮马长城天似盖，乱红开遍战场花。榴红艾绿记江乡，客久真教岁月忘。谁信乌梢山下路，雪花如掌过端阳。双旌猎猎镇飞扬，画角声声说故乡。立马平羌台上望，万株红柳倚斜阳。
甘凉途中杂咏·其一
作者：罗文俊
朝代：清

闇门列戍拥飞沙，毳幕毡裘久一家。饮马长城天似盖，乱红开遍战场花。
甘凉途中杂咏·其三
作者：罗文俊
朝代：清

双旌猎猎镇飞扬，画角声声说故乡。立马平羌台上望，万株红柳倚斜阳。
甘凉途中杂咏·其二
作者：罗文俊
朝代：清

榴红艾绿记江乡，客久真教岁月忘。谁信乌梢山下路，雪花如掌过端阳。
宿少岷山
作者：罗文思
朝代：清

名山久待我，乘兴到云窝。直欲冲霄汉，宁惟爱薜萝。夕阳西去疾，倦鸟北来多。今夜且留住，峰头对月歌。
梦中登翠微山得句
作者：罗有高
朝代：清

坭径绝猿引，欹峰倚天赤。中有辟世人，邻聚谈古易。春晴放鸡豚，烂漫桃花碛。雪意玉寒松，奡峭穿壁立。以此阅世运，蒙萝深寂历。夜静闻古琴，起步月浩白。漭哉化城游，酣嬉醉空碧。下界啼秋虫，俯仰一太息。
赠季弟鼎臣
作者：罗有高
朝代：清

浮生剧风波，中年忧乐半。纯素污所缘，高明鬼斯覸。三人成市虎，冒昧离祸患。立志苟不欺，可使金石贯。荆山剖奇珍，精神朗层汉。莲出火宅中，香光近逾烂。孟子道性善，大禹陈洪范。彝伦矩自天，怪变谁能乱。但期保耿耿，白发娱岁宴。访梅楼上月，往时共深夜。吾季年少小，语芒已激射。悬镫听鸡鸣，留恋难就舍。乖离虽日深，此意尚如乍。万事东流水，一一成悲吒。俯仰抱幽独，茹荼若啖蔗。昔年病燕云，讝语杂嗟讶。兄弟终在口，邻死心不化。载诵小宛诗，泪比源泉泻。
赠季弟鼎臣·其一
作者：罗有高
朝代：清

浮生剧风波，中年忧乐半。纯素污所缘，高明鬼斯覸。三人成市虎，冒昧离祸患。立志苟不欺，可使金石贯。荆山剖奇珍，精神朗层汉。莲出火宅中，香光近逾烂。孟子道性善，大禹陈洪范。彝伦矩自天，怪变谁能乱。但期保耿耿，白发娱岁宴。
赠季弟鼎臣·其二
作者：罗有高
朝代：清

访梅楼上月，往时共深夜。吾季年少小，语芒已激射。悬镫听鸡鸣，留恋难就舍。乖离虽日深，此意尚如乍。万事东流水，一一成悲吒。俯仰抱幽独，茹荼若啖蔗。昔年病燕云，讝语杂嗟讶。兄弟终在口，邻死心不化。载诵小宛诗，泪比源泉泻。
赠潘守愚思质昆弟
作者：罗有高
朝代：清

逝水不可极，大仪无停转。悠悠三十年，微抱未遑展。前圣去我久，积疑并㟞嵃。安得中山饮，醉冥罗众善。中散负青霞，思王叹飞蓬。平子利蜚遁，班椽赋幽通。古之贤达者，一笑大鸿濛。所志多不践，万古悲回风。太息南郭人，三悲而日远。端蓍得潜龙，空林安静偃。行义会有适，早计怨岁晚。咄哉殷深源，名浮坐自蹇。两潘东西陆，骏健睨高寒。心悬白日照，手隘青云攀。长啸沮溺津，捷步燕然山。霜蹄故空阔，白问何能闲。结交乐昕暮，语默论深契。午夜供清茶，微言屑风桂。妙处辄粲然，纵脱无根蒂。仰首望青霄，莫遣浮阴蔽。读书苦未多，据德苦未坚。凉凉取道远，骨肉愁南天。驰驱愧濩落，西食安清便。昔训日周复，宁令本志迁。
赠潘守愚思质昆弟·其一
作者：罗有高
朝代：清

逝水不可极，大仪无停转。悠悠三十年，微抱未遑展。前圣去我久，积疑并㟞嵃。安得中山饮，醉冥罗众善。
赠潘守愚思质昆弟·其三
作者：罗有高
朝代：清

太息南郭人，三悲而日远。端蓍得潜龙，空林安静偃。行义会有适，早计怨岁晚。咄哉殷深源，名浮坐自蹇。
赠潘守愚思质昆弟·其二
作者：罗有高
朝代：清

中散负青霞，思王叹飞蓬。平子利蜚遁，班椽赋幽通。古之贤达者，一笑大鸿濛。所志多不践，万古悲回风。
赠潘守愚思质昆弟·其五
作者：罗有高
朝代：清

结交乐昕暮，语默论深契。午夜供清茶，微言屑风桂。妙处辄粲然，纵脱无根蒂。仰首望青霄，莫遣浮阴蔽。
赠潘守愚思质昆弟·其六
作者：罗有高
朝代：清

读书苦未多，据德苦未坚。凉凉取道远，骨肉愁南天。驰驱愧濩落，西食安清便。昔训日周复，宁令本志迁。
赠潘守愚思质昆弟·其四
作者：罗有高
朝代：清

两潘东西陆，骏健睨高寒。心悬白日照，手隘青云攀。长啸沮溺津，捷步燕然山。霜蹄故空阔，白问何能闲。
过茧云庐名之曰方寸蓬莱作文记之更题诗其后
作者：罗有高
朝代：清

刻意探幽人海外，精庐谁爱石塘偏。山攒净绿环空界，室敞低垣受远天。遁迹便同冀缺耨，移情虚寄子春弦。嘉名肇锡休相讶，一记精微证水仙。
挽张之洞联
作者：罗树梧
朝代：清
体裁：联

秉政近四十年，有文章名世，有勋业名世；哀声震九万里，为学界哭公，为天下哭公。
志局偶成
作者：罗桂芳
朝代：清

百年志乘未成书，尽日搜罗校鲁鱼。往事传闻多失实，陈编窥窃半拘墟。欲将此笔分褒贬，莫把他人任毁誉。来岁春和花盛发，不知纂辑果何如。
颂杨邑侯书惠士子
作者：罗桂芳
朝代：清

牙签压架惠书生，桃李春来尽向荣。善政真能兼善教，仁言怎得似仁声。即今鲸海文风振，犹是龟山雅化行。忆我曾蒙传旧德，惭无史笔仿南平。
保定畿辅学堂联
作者：罗正钧
朝代：清
体裁：联

风首二南，备异日干城腹心之选；学通六艺，扫末流词章考据之芜。
保定畿辅学堂讲堂联
作者：罗正钧
朝代：清
体裁：联

地近西山，长兹慷慨悲歌，郁为朝气；天临北斗，愿共激昂起舞，惜此分阴。
保定畿辅学堂食堂联
作者：罗正钧
朝代：清
体裁：联

正臣子卧薪尝胆之时，莫耻断齑风太俭；是古人击筑饮酣之地，相期学剑术无疏。
定兴河阳书院联
作者：罗正钧
朝代：清
体裁：联

乾岳儒宗，紫峰介节，芥子文章，先哲具遗型，好向传书寻坠绪；金台日暮，易水风寒，江村亭古，奇踪欣一遇，欲偕多士涤尘襟。
挽刘坤一联
作者：罗正钧
朝代：清
体裁：联

望重大江南北，佐武慎治兵，继文正治民，声绩无惭往哲；晚屯时局艰危，戊戌能守经，庚子能应变，风节不愧名臣。
挽左宗棠联
作者：罗正钧
朝代：清
体裁：联

兼赞皇江陵所长，武功过之，是真亚东人杰；继益阳湘乡徂逝，宗臣代谢，莫窥此后天心。
挽张百熙联
作者：罗正钧
朝代：清
体裁：联

学务尤著勤劳，是中土吉田松阴，天语褒嘉，允为定论；儒臣与参政事，其德望欧阳永叔，士林悲悼，荩有同情。
挽曾国荃联
作者：罗正钧
朝代：清
体裁：联

有道出羲皇，江南手定浑闲事；同仇好兄弟，天上魂依急难人。
挽曾纪泽联
作者：罗正钧
朝代：清
体裁：联

博望侯槎泛斗牛，怅伦敦远岛，巴勒严城，仗节尚能持国体；富郑公声惊甲马，正北狄寒盟，西陲伏莽，临轩应复叹才难。
挽曾纪泽联
作者：罗正钧
朝代：清
体裁：联

博望侯槎泛斗牛，怅伦敦远岛，巴勒严城，仗节独能持国体；富郑公声惊甲马，正北狄寒盟，西陲伏莽，临轩应复叹才难。
挽曾纪泽联
作者：罗正钧
朝代：清
体裁：联

庭训禀三十年前，念孙经学、石庵法书，方期伟略匡时，世承相业推夷简；节旄扬数万里外，赞皇筹边、郑公争字，何意鞠躬尽瘁，天吝遐龄假武侯。
挽郭嵩焘联
作者：罗正钧
朝代：清
体裁：联

修六艺之文，通万方之略，后世谁相知，怅望千秋为陨涕；质鬼神无疑，俟圣人不惑，殷忧与终古，苍凉寰海一孤臣。
挽黄忠浩联
作者：罗正钧
朝代：清
体裁：联

纲常与日月相始终，任异说群飞，一死自堪千古；生平以友朋为性命，恸故人我弃，苟活尚复几时。
挽张百熙联
作者：罗治霖
朝代：清
体裁：联

蠲铨衡弊，浚财赋源，精神瘁议政育才，独惜置邮功未竟；动天下悲，失吾湘望，遗爱留口碑铜像，不忘盛德死犹生。
访孤超和尚
作者：罗泰
朝代：清

远黛逗朝红，人逐钟声止。犬吠隔疏篱，老僧寒未起。幽涧水淙淙，细路石齿齿。倚杖叩禅关，身在白云里。
送别
作者：罗泰
朝代：清

送子斜阳外，心情借酒浇。一亭春草碧，千里马蹄遥。曲唱新杨柳，人过旧板桥。后欢虽可卜，此际已魂消。
闭户
作者：罗泰
朝代：清

门前无屦迹，寂寞掩苍苔。一夜雨声急，满庭花乱开。长吟春未老，失喜燕还来。为谢今朝事，孤斟浊酒杯。
乙巳客长沙清明感怀
作者：罗泽南
朝代：清

两年旅邸过清明，佳节重逢倍怆情。麦饭遥怜诸弟荐，松醪独少一人倾。高堂白发贫中老，游子青春客里更。岳麓峰头云幂幂，不堪重听鹧鸪声。
关山吟
作者：罗泽南
朝代：清

家住罗山第几曲，碧水绕门清可掬。南窗捉絮倚垂杨，北岸跳珠挂飞瀑。渴来烹茶自汲水，游鱼上下纷相逐。垂钩终日不得鱼，高歌一曲湘水绿。家住罗山第几曲，几株丛桂几竿竹。青帘竞沽游客酒，碧田多种邻翁粟。日暮邻家籴新米，拾得生柴煮淡粥。炊烟未熟客忽来，挑镫共展奇书读。家住罗山第几曲，百年松枝大如毂。老鹤归巢即友朋，连林积雪皆珠玉。小炉无炭冷风侵，好是西窗对红旭。新诗裁成无人和，落落梅花香满屋。
关山吟·其一
作者：罗泽南
朝代：清

家住罗山第几曲，碧水绕门清可掬。南窗捉絮倚垂杨，北岸跳珠挂飞瀑。渴来烹茶自汲水，游鱼上下纷相逐。垂钩终日不得鱼，高歌一曲湘水绿。
关山吟·其三
作者：罗泽南
朝代：清

家住罗山第几曲，百年松枝大如毂。老鹤归巢即友朋，连林积雪皆珠玉。小炉无炭冷风侵，好是西窗对红旭。新诗裁成无人和，落落梅花香满屋。
关山吟·其二
作者：罗泽南
朝代：清

家住罗山第几曲，几株丛桂几竿竹。青帘竞沽游客酒，碧田多种邻翁粟。日暮邻家籴新米，拾得生柴煮淡粥。炊烟未熟客忽来，挑镫共展奇书读。
古剑
作者：罗泽南
朝代：清

仗剑天下游，延津不可渡。不平事尚多，莫便化龙去。
吊蔡江门先生
作者：罗泽南
朝代：清

今古兴亡感慨同，时穷世乱见孤忠。曾闻梦绕熊湘阁，公泣潭州我泣公。
和曾涤生侍郎会合诗
作者：罗泽南
朝代：清

人生如荷露，聚散无常期。矧当争战后，死生不可知。寇盗起粤管，蚩尤扬天旗。承平二百载，文武争恬嬉。以此长驱入，天下喧鼓鼙。江汉吼鼋鼍，金陵窟狐狸。谁敢撄其锋，卵翼我黔黎。天子诏令下，侍郎起南维。水师驶凫鹢，陆师飞熊罴。旧交入帷幕，经济酬所知。老筠与腐公，朝夕参军机。军旅我未学，末座聊追随。忆昔癸丑夏，妖氛逼江西。老筠偕我出，往助岷公威。贼闻胆已落，一战旋解围。筠车汉水回，我马吉水归。共知才不逮，誓各隐衡嶷。待郎何慇勤，葑菲不我遗。更得塔将军，拔之由偏裨。忠勇冠三军，士气随转移。甲寅六月初，旌旗下湘矶。洞庭倒巨浪，大江燃灵犀。岩岩半壁山，滔滔富池湄。长江沈铁锁，荆楚复藩篱。射蛟浔阳江，王师欲东之。胡为江水沸，长鬣鼓鲸鲵。封姨吐鬼火，坚城顿雄师。物论遂纷纷，尤吹腐公疵。成败以论人，西施亦可媸。蕲黄何迢迢，锁钥者阿谁。贼旌复西指，鄂渚填积尸。东道广与饶，浙闽路嵚巇。贼又捣其虚，多方令我疲。侍郎曰否否，祸者福之基。丈夫誓许国，艰险复何辞。旌节驻匡庐，楼船修彭蠡。塔公拟西征，我兵靖东陲。堂堂数路出，不自惜奔驰。调度虽有方，未免伤睽违。老筠知其故，翻然出书帏。欲纡侍郎忧，用慰腐公思。我方战信水，不得晤须眉。斯人既未死，世事尚可为。嗟哉贼势猖，六年已于兹。长江几千里，嗷嗷鸿雁飞。吴人或越奔，南人复北栖。父子不相见，妻孥长别离。何时清寰宇，大旱慰云霓。普天儿女子，共作会合诗。
喜雨
作者：罗泽南
朝代：清

茅檐一夜雨，农家百万粟。清晨荷锄出，长歌绿水曲。
家居
作者：罗泽南
朝代：清

不到奇穷总不奇，田园鬻尽忍长饥。家贫幸免官催税，事少惟来友索诗。日出尚眠宵坐久，客来待借午炊迟。穷途莫道生涯尽，尽有文章作酒赀。
小龙驹
作者：罗泽南
朝代：清

兵家胜负决须臾，几度疆场得意驱。莫讶将军天上到，出群应识小龙驹。
清和既望月下偕诸生夜坐
作者：罗泽南
朝代：清

皓月凌空照绿波，广寒宫里舞嫦娥。凭谁扫却蟾蜍影，天下清光应更多。
登章江门城楼呈江岷樵廉访
作者：罗泽南
朝代：清

突兀高城接上台，干重雉堞倚江开。浙闽山向云中绕，章贡水从天际来。想见适逢多难日，持危全仗济时才。兴怀往昔情多少，聊坐高楼共举杯。
补裘痛怀先祖
作者：罗泽南
朝代：清

冷雪凝阶二月初，羊裘补得胜华裾。风霜记否当年苦，典尽春袍送读书。
读兵书
作者：罗泽南
朝代：清

至仁原无敌，汤武兵书祖。惟使三军心，共知万姓苦。飞扬猛士风，霢霂王师雨。逆命有苗民，两阶舞干羽。
题寒梅图
作者：罗泽南
朝代：清

冉冉寒香渡水涯，溪南溪北影横斜。含情最耐风霜苦，不作人间第二花。
偕陈四伯彝游鸡鸣寺楼晚眺再登北极阁
作者：罗润璋
朝代：清

峰头杰阁耸崔巍，望里星辰北斗开。半壁江山留柱石，八荒烟雨会楼台。陈登百尺容高卧，罗隐三生傥再来。南国风流今未艾，乡关庾信不须哀。
延泉夜泊
作者：罗润璋
朝代：清

露重天高霜气清，满江流水浩无声。山钟响歇渔镫远，独倚帆樯看月明。
桃花源联
作者：罗润璋
朝代：清
体裁：联

卅六洞别有一天，渊明记，辋川行，太白序，昌黎歌，渔邪？樵邪？隐耶？仙邪？都是名山知己；五百年问今何世，鹿亡秦，蛇兴汉，鼎争魏，瓜分晋，颂者，讴者，悲者，泣者，未免桃花笑人。
渡河
作者：罗淇
朝代：清

未得探源去，先成击楫过。夕阴寒白日，秋色淡黄河。八月灵槎路，千年《瓠子歌》。东流终不息，向晚水增波。
闻晓角
作者：罗淇
朝代：清

楼阁晓云轻，苍烟入望平。草肥晴牧马，画角满江城。
宿湘山寺
作者：罗源汉
朝代：清

古寺一声磬，烟开见清泚。生平湘上吟，今到湘山里。湘水入海流，湘源浚自此。漓水走东南，两界注飞矢。不踏五岭云，空骇七泽水。颇闻祭川者，河源先海委。兹行探其本，乾坤一掌指。湘山连衡山，千里犹尺咫。
宿石鼓书院
作者：罗源汉
朝代：清

衡州之山多奇特，雁峰峙南石鼓北。周宣攻车不到此，佳名今古同烜赫。长松翳阁神所栖，断碣欹墙人不识。侧闻李宽建自唐，风雨年年秋草碧。凭临十里万家烟，远树撑天鸟飞没。其下绿净者湘江，左会蒸流环一玦。我因行役过此邦，荆榛满眼尘满臆。跻阶便问合江亭，吊古心怆访遗迹。韩张两人久不作，高文大章垂金石。剔藓循诵半模糊，发箧朗吟三太息。小憩危亭日影斜，登楼一眺乾坤窄。文名山斗今几人，吾道南来溯正脉。黄昏钟鼓催客卧，秋山月出寒江白。
观音崖
作者：罗源汉
朝代：清

南海何人在，悬崖自古今。一龛藏世界，半岭有晴阴。我欲探龙窟，扪萝力不任。泉声送钟响，洞口白云深。
挽彭玉麟联
作者：罗烈
朝代：清
体裁：联

劳心为满地江湖，将砥柱独擎，绿野难闲裴相国；托荫皆天下桃李，愧帡幪再厕，白衣未识韩荆州。
题画
作者：罗牧
朝代：清

阅罢楼头策马归，人家双掩夕阳扉。自知不是忘机者，敢怪沙鸥见即飞。临池不解著思为，此幅居然类大痴。望去千山秋色好，间窗风雨慰相思。青峰两岸画天然，中许沙鸥自在眠。爱杀湖光明似鉴，欲支清俸买鱼船。
题画·其一
作者：罗牧
朝代：清
体裁：七言绝句

阅罢楼头策马归，人家双掩夕阳扉。自知不是忘机者，敢怪沙鸥见即飞。
题画·其三
作者：罗牧
朝代：清
体裁：七言绝句

青峰两岸画天然，中许沙鸥自在眠。爱杀湖光明似鉴，欲支清俸买鱼船。
题画·其二
作者：罗牧
朝代：清
体裁：七言绝句

临池不解著思为，此幅居然类大痴。望去千山秋色好，间窗风雨慰相思。
挽张之洞联
作者：罗献宝
朝代：清
体裁：联

劝学踵仪徵太傅，更有大焉，洵岭峤百世之师，颜欢寒士，长留广厦千间，惟惭后乐先忧，佛时谆勖为文正；易名媲湘阴爵侯，夫何疑者，慨中外两军相见，威震远人，独数谅山一役，全仗纡筹决策，将略知非短武乡。
博罗舟中次王梅溪韵
作者：罗瑛
朝代：清

春梦沈沈唤不醒，仙山何处访仙经。诗情最艳花无色，愁绪难消酒不灵。浪迹十年头易白，天涯一见眼犹青。稚川尚有长生箓，莫道云山道杳冥。
揭阳卧病
作者：罗瑛
朝代：清

海气蒸衣晕，池光入座沈。竹垂残雨重，蕉覆晚烟深。地僻书难到，春寒病易侵。登楼一长望，迢递起乡心。
秀水道中
作者：罗瑛
朝代：清

江山无穷期，游子去安适。征衫挹新爽，小艇破远碧。濛濛烟雨细，黯黯湿云积。晴光晚忽霁，秋色淡无迹。香过茭叶青，响入荻花白。近水千家出，穿桥一径僻。鱼虾足飨飧，妇子自晨夕。人生本安间，嗟尔远行客。
赤壁矶石坊
作者：罗登瀛
朝代：清
体裁：联

昔之黄州，何如今之黄州，何如却要亲其大略；那是赤壁，也得这是赤壁，也得无庸苦为分明。
七夕
作者：罗秀惠
朝代：清

三秋鹭屿强栖迟，夜鹤孤帏怨别离。输与双星多幸福，一年一度一佳期。让与痴儿乞巧多，半生无计补蹉跎。星期也俟桥填鹊，离恨难圆奈拙何。
即事口占
作者：罗秀惠
朝代：清

不过湓浦湿青衫，恋恋故人衣锦谈。一举名成实未就，无颜扶老渡江南。
叠前韵兼呈季丞小眉
作者：罗秀惠
朝代：清

斐亭钟歇海东头，踵事犹堪写旅愁。罄竹书成胸溢恨，树萱谁信背忘忧。八叉漫击狂吟钵，一剑安求尚刻舟。平视繁华伤老眼，竹林清唱阮贤酬。
寿友华甲有引
作者：罗秀惠
朝代：清

今日予降辰，适接徵诗启。君年六十我有七，自笑还破涕。我后愚若柴，君境甘茹荠。德祖羡佳儿，百子未足抵。良药活人群，济世洒醐醍。歌咏起家声，慈祥成恺悌。升庭茁芷兰，艺植有根柢。种菊压众芳，如培佳子弟。一秋花事忙，三径绿如洗。观赏怡嘉宾，红紫灿客邸。朱履踵门繁，白衣送酒徯。晦明类巡檐，风雨护雕棨。复有嗜古心，鼎彝广罗稽。色泽摩骨董，茗具香舌底。刀镜古代秦，金石云端陛。兴会寄丹青，秘宝师倪米。百甓运书斋，九畹描沅澧。笔气净冰壶，香雾生兰泚。扶轮振风骚，画船宜棹欐。虚荣不萦怀，垒块夷如坻。蛮触笑纷争，触安差相牴。吾老鬓毛摧，比来皮肤癠。冷眼视繁华，浊尘仍易眯。浮白酌斗酣，雌黄任巧诋。蝉噤蛰寒虫，鸲鹆弗踰济。搜索及枯肠，技痒空拊髀。首抛敲门砖，尚欠跻堂礼。微应固不拘，我诗乃无体。额祇临风加，笔非垂露泥。祝甲赖群公，邮庚更远递。貂续集狐貉，鱼素剖鲂鳢。湖海涌新潮，滥觞泛瀰瀰。天风许刺船，海水容测蠡。苹鹿调同赓，笙簧逾酒醴。
寿菽庄先生
作者：罗秀惠
朝代：清

瑶台聚八仙，五福降中天。乐世庄椿岁，个侬人月圆。玉京谣大酺，金盏倒垂莲。月底修箫谱，阳春忆少年。
屯山大八景
作者：罗秀惠
朝代：清

双鬟峦秀雪峰阴，万壑泉声似鼓琴。古树断烟红百涧，飞湍走壁白千寻。沁脾寒气砭人骨，漱齿凉风出石林。一操履霜天地冻，果然流水遇知音。
屯山大八景
作者：罗秀惠
朝代：清

墩东何处韵清幽，捲出飞龙百丈湫。山籁直教泉作响，天风时共石争尤。噌吰相应声如乐，蟠屈中流势似虬。一曲霓裳翻水调，更疑身入广寒游。
屯山大八景
作者：罗秀惠
朝代：清

寒空秀出玉亭亭，坐镇危峰向北溟。拔海三千高上上，奔涛百万捲冥冥。飞花沃雪分先后，映日烘云判尹邢。大小晴岩推第一，白头相对笑山灵。
屯山大八景
作者：罗秀惠
朝代：清

山上有池池上天，天风吹下雨绵绵。一泓秋水远如画，半亩青苔未散钱。月窟清寒源不涸，星河朗澈景无边。登高也作南溟想，诗思滔滔如涌泉。
屯山大八景
作者：罗秀惠
朝代：清

擎天岩石挟飞鸣，海外风涛郁不平。目极波澜殊壮阔，山如龙虎势纵横。环参罗汉骈肩立，静对观音一笑倾。万水千峰皆作态，朝东拱北不知名。
屯山大八景
作者：罗秀惠
朝代：清

桃林别处石争奇，破壁飞泉月半规。百尺峥嵘横断岸，一坳荡漾滚深池。未能濯魄聊清虑，肯降雄心沃浊卮。留待高人来枕漱，不妨掬水且题诗。
屯山大八景
作者：罗秀惠
朝代：清

牧草繁芜深又深，池东亦有小桃林。村庄儿女多台笠，吪寝牛羊满地阴。今日归田为老圃，昔年洗甲挽天心。此中何处无人世，独立高原扣角吟。
屯山大八景
作者：罗秀惠
朝代：清

独上谱茶坡上游，大观高阁坐科头。涛声万里长江至，岭雾千重八里收。百杵梵钟山隐寺，夹轮风月笛吹楼。浊尘不到摩天指，电火星星台北州。
帘影
作者：罗秀惠
朝代：清

隐约堆云漏角尖，重檐痕讶宿花添。分明银蒜凌波漾，低抹金莲贴地纤。捲动香风惊醉蝶，护将青琐认移蟾。画屏红烛人何处，背押薰笼隔幌拈。
无题三十首步悔痴韵
作者：罗秀惠
朝代：清

别后酸辛脉脉含，天涯何地息征骖。羁些意马群空北，深样情波浦忆南。节候已随凉气改，醉心不为薄醪酣。无情最是中秋月，偏照离人对影惭。
无题三十首步悔痴韵
作者：罗秀惠
朝代：清

闷无聊赖剔银釭，明月缘悭隔一窗。象外逍遥空是色，花间形影独成双。秋风作客偏输燕，枕梦惊魂醒吠尨。寂寞离愁何自遣，葡萄美酒木兰艭。
星眸
作者：罗秀惠
朝代：清

睥睨繁华已自伤，可曾醉眼注欢场。微波通线谁平视，阿堵传神半抑扬。银海蚌含珠界粉，晶帘鸿送月流黄。撩人最是如何夜，真个销魂欲断肠。
次韵送林小眉之鹭门
作者：罗秀惠
朝代：清

乾坤放眼更谁怜，云水情移海上连。埋首债台千垒块，等身价值五铢钱。骊歌三叠春迟饯，画鹢分飞缆莫牵。安借天风听雅奏，浪浪镇日抵长年。
次韵酬文访
作者：罗秀惠
朝代：清

贳酒钱赊挂杖头，蓬门罗雀网重愁。春忙未必因花累，天坠何尝抱杞忧。恨海几时能烂石，狂流底处可维舟。扪心自视都灰冷，默坐枯禅借佛酬。
游竹溪寺
作者：罗秀惠
朝代：清

洒洒词源峡水倾，何时幸望遂班荆。却嫌不舞羞知己，愿让高轩御李生。
秋水
作者：罗秀惠
朝代：清

西风吹梦逗黄村，采采伊人醉客魂。帘幕波回迷落雁，荷池秋冷怯眠鸳。澄神洛水空无色，清影潇湘月有痕。愿托微词通海誓，婆娑静话雨初昏。
美人影
作者：罗秀惠
朝代：清

鬓亸衣香弄带尖，风情画意一齐添。浣纱去后红颜杳，明月来时素手纤。遮面琵琶珠错落，隔帘环佩玉蜍蟾。朦胧台榭春如梦，憔悴羞花不忍拈。鸦髻盘云认鬓尖，螺痕黯淡月眉添。鞦韆院落裙拖带，缟素风流袂露纤。醉态模糊看镜鹤，怀奔灵药失宫蟾。舞衫歌扇甘岑寂，散乱天花一笑拈。
美人影·其一
作者：罗秀惠
朝代：清

鬓亸衣香弄带尖，风情画意一齐添。浣纱去后红颜杳，明月来时素手纤。遮面琵琶珠错落，隔帘环佩玉蜍蟾。朦胧台榭春如梦，憔悴羞花不忍拈。
美人影·其二
作者：罗秀惠
朝代：清

鸦髻盘云认鬓尖，螺痕黯淡月眉添。鞦韆院落裙拖带，缟素风流袂露纤。醉态模糊看镜鹤，怀奔灵药失宫蟾。舞衫歌扇甘岑寂，散乱天花一笑拈。
艳体
作者：罗秀惠
朝代：清

樱口脂香吮舌尖，阳台云雨梦魂添。通犀软语心头爽，贴麝芳剂鬓角纤。媚眼迷离霜捣兔，画眉深浅月移蟾。昵人喉韵莺声细，黄绢题词信手拈。露颖秋波镞剑尖，天然骨格化工添。酥胸滑腻鸡头剥，鬒发流香燕尾纤。款曲加餐时剖鲤，温柔戒旦警明蟾。香奁艳体教摹仿，半臂消寒斗韵拈。
艳体·其一
作者：罗秀惠
朝代：清

樱口脂香吮舌尖，阳台云雨梦魂添。通犀软语心头爽，贴麝芳剂鬓角纤。媚眼迷离霜捣兔，画眉深浅月移蟾。昵人喉韵莺声细，黄绢题词信手拈。
艳体·其二
作者：罗秀惠
朝代：清

露颖秋波镞剑尖，天然骨格化工添。酥胸滑腻鸡头剥，鬒发流香燕尾纤。款曲加餐时剖鲤，温柔戒旦警明蟾。香奁艳体教摹仿，半臂消寒斗韵拈。
苏君菱槎将归里席上草呈
作者：罗秀惠
朝代：清

东宁新咏斐成章，百叠裁云熨织襄。长吉呕肝囊尽锦，文通梦笔彩生芒。谶鸡绝海伟人古，歌凤接舆遁世狂。今日酌君杯酒乐，鲁戈无计驻斜阳。
送林四季丞之英伦用菱槎韵却寄
作者：罗秀惠
朝代：清

骊珠摘颔龙跨头，骊歌叠唱天为秋。诗人一去鸥盟愁，习闻海客谈瀛洲。安得挂席拾海月，相浮大白酣舵楼。有客同舟航故里，耿耿篷窗催漏矢。跋烛白战星月凉，中有仙眷鸿与光。幔亭广乐武彝君，赢得新妇谐参军。鲲身旧渔乘龙客，龙门声价荆州分。自从泛棹游鲲岛，夺得锦标树蝥纛。流行自在轻艨艟，苏门更啸竹林风。睡狮怒嘲抛拄杖，别从海外图淬掌。兴动东坡横气机，谲诡波云层胸荡。断流壮绝快投鞭，移情大水刺琴船。乘风万里破骇浪，功成投笔摹燕然。归来策上长安贾，奋扬国光辉白社。相逢马上揖雄风，车笠故人凭君下。吁嗟阳关一曲哂巴渝，吹竽语滥齐东野。